
Traducerea de față se dedică pomenirii tuturor Sfinţilor Noilor Mucenici de 
la Mănăstirea Soloveţki care, în zilele mai dinainte, a fost martora 
nevoințelor rugăciunii călugărilor căutători de Dumnezeu, iară în vremile 
acestea mai de pe urmă a primit sângele Sfinţilor Mucenici, între care nu cel 
mai mic este Sfântul Arhiepiscop Ilarion Troiţki. 


Viaţa Sfântului Arhiepiscop Ilarion, 
Noul Mucenic şi Mărturisitor 


Arhiepiscopul Ilarion, în lume Vladimir Alexeievici Troițki, s-a născut la 13 septembrie, 
1886, în satul Lipiţi, gubernia Moscovei, în familia unui preot. A fost frate cu Arhiepiscopul 
Daniil al Brianskului. 

Era un om cu capacități intelectuale ieşite din comun, dezvăluite încă de timpuriu. În toți 
anii săi de şcoală, începând de la cea primară până la Academia Teologică, viitorul Arhiepiscop 
Ilarion a avut numai note maxime la toate materiile. În anul 1906 a absolvit Seminarul din Tula 
şi a intrat la Academia Teologică din Moscova, pe care a absolvit-o în 1910, fiind socotit cel mai 
bun student al şcolii din ultimii cincizeci de ani. În acelaşi an a devenit lector de Noul 
Testament la Academia din Moscova. 

Cât a predat la Academie a fost foarte iubit. Înalt şi suplu, cu minunati ochi albaştri şi voce 
răsunătoare, tânărul profesor era totdeauna plin de însuflare şi de bucuria de a trăi. Sufletul său 
curat şi nobil se vădea în strălucirea înfățişării sale, cu un farmec de nespus. 

În 1912 şi-a susținut dizertaţia cu tema „Schiţă asupra istoriei dogmei Bisericii”. A publicat 
mai multe articole, precum „Piatra din capul unghiului Bisericii”, „Theologia ecleziologică” sau 
„Unitatea idealului creştin.” În urma unei călătorii în Occident publică „Scrisori despre 
Occident”, în care înfăţişează confesiunile religioase apusene ca pe nişte organizații omeneşti, în 


comparaţie cu dumnezeiasca frumuseţe a Ortodoxiei. În 1913 i se decernează titlul de licenţiat 
în theologie. 

La 28 Martie, 1913, este tuns în monahism la Sihăstria Mângâietorului, ținând de Lavra 
Sfintei Treimi, de către Episcopul Theodor (Pozdeievski), iar după două luni este hirotonit 
preot. În Iulie, acelaşi an, este ridicat la rangul de Arhimandrit de către Mitropolitul Macarie al 
Moscovei şi apoi este trimis la Muntele Athos, împreună cu Episcopul Nicon al Vologdei, spre a 
rezolva disputa dogmatică dintre călugări legată de „venerarea numelui”. În Noiembrie, acelaşi 
an, devine profesor la Academia Teologică. 

Părintele Ilarion a fost unul dintre cei mai străluciți apărători ai dogmei unității Bisericii 
împotriva ereziei „ecumenismului” în formele ei incipiente. Astfel, în Ianuarie, 1917, în cursul 
unei dezbateri cu Robert Gardiner, secretarul Comisiei Unite a Conferinţei Mondiale asupra 
Credinței şi Ordinii, premergătoarea Consiliului Mondial al Bisericilor, spunea: „V-aş pune 
următoarea întrebare: Oare eu şi dumneavoastră aparținem Bisericii una a lui Hristos? Desigur 
că o să-mi răspundeți menționând faptul că diferențele dogmatice dintre noi sânt neînsemnate 
şi diferențele de ritual pot fi neglijate. Însă pentru mine răspunsul nu ţine de consideraţii legate 
de dezacordurile dogmatice, ci de faptul evident că între noi nu există unitate bisericească în 
har...” 

După unele informații, în luna Martie, 1917, Părintele Ilarion a fost numit rector al 
Academiei Theologice din Moscova. În acelaşi an a participat la Sinodul Local al Bisericii 
Ortodoxe Ruse, în urma căruia a fost reînființat patriarhatul Moscovei. După alegerea 
patriarhului Tihon, Părintele Ilarion a devenit secretarul şi colaboratorul său apropiat. În anul 
1919, Părintele Ilarion a fost arestat de autoritățile bolşevice şi a stat vreme de trei luni la 
închisoarea Butirki din Moscova. 

În anul 1920, la 12 Mai, a fost sfințit Episcop de Verei, un vicariat din eparhia Moscovei, de 
către patriarhul Tihon. În acelaşi an a fost închis iarăşi vreme de patru luni la închisoarea 
Butirki, şi a fost arestat din nou în 1921. 

La 22 Martie, 1922 a fost închis la Lubianka, temnita GPU (serviciul de securitate comunist) 
din Moscova, iar apoi a fost condamnat la un an de deportare la Arhanghelsk. Întors la 
Moscova şi ridicat de către patriarh la rangul de Arhiepiscop al eparhiei Kolomna, proaspătul 
Arhiepiscop a trebuit să înceapă lupta cu Renovaţioniştii care încercau să ia puterea în Biserică. 
El i-a alungat din biserici, a resfinţit altarele şi a adus oamenii înapoi la Ortodoxie. Nu se temea 
de discuţii publice cu Lunacearski - Comisarul Poporului, şi cu conducătorul Renovaţioniştilor, 
Vîvedenski. Cei ce îi ascultau simțeau în cuvintele lui Duhul Adevărului şi al Vieţii; oamenii îl 
ovaționau în picioare şi-i mulțumeau cu căldură. Această activitate i-a înfuriat, fără îndoială, pe 
bolşevici. 

La 7 Decembrie, 1923, Arhiepiscopul Ilarion a fost deportat pentru trei ani în lagărul Solovki, 
fiindcă refuzase să slujească cu un diacon renovaţionist. În drum spre Solovki a ajuns în lagărul 
Kemi, la o săptămână înainte de Crăciun. Acolo, văzând cumplitele condiţii de viață şi de hrană, 
a spus: „De aici nu mai ieşim vii.” Totuşi nu şi-a pierdut curajul. În Ianuarie, 1924, când s-a aflat 
că murise Lenin, Arhiepiscopul Ilarion a refuzat să păstreze cele cinci minute de reculegere la 
un loc cu ceilalți prizonieri şi a spus: „la gândiţi-vă, părinţilor, ce e acum în iad: a apărut însuşi 
Lenin. Ce bucurie pe draci!” 

Condiţiile de detenţie de la Solovki erau cumplite. Cu toate acestea, Arhiepiscopul Ilarion şi- 
a păstrat buna dispoziţie şi curajul. Privea cu ochi iertători chiar şi autoritățile sovietice, iar 
odată a salvat viața unuia dintre gardieni, cu riscul propriei vieți. ÎI îmbărbăta gândul că 
Solovki devenise o şcoală a virtuților — neagonisire, blândeţe, smerenie, înfrânare, răbdare, 
osteneală. 

Arhiepiscopul Ilarion era nespus de atent şi iubitor față de orice om pe care-l întâlnea, ceea ce 
l-a făcut curând cel mai iubit om din lagăr. Până şi hoţii şi criminalii îl respectau, devenindu-i 

prieteni. Era iubit şi respectat pentru firea sa practică şi deschisă. Dar în spatele veseliei şi 
atitudinii aparent lumești se afla o curăţie de copil, o mare experiență duhovnicească, bunătate 
şi milă, netemere şi credință adâncă, evlavie nefățarnică şi o inteligenţă extraordinară. Aparența 
de păcătoşenie exterioară, „nebunia pentru Hristos” şi atitudinea lumească ascundeau viața 
lăuntrică a Arhiepiscopului şi-l fereau de mândrie şi slavă deşartă. 


lată ce scria în 1931 Preotul Mihail, aflat în acelaşi lagăr, despre fostul său tovarăş de 
prizonierat de la Solovki: „Arhiepiscopul Ilarion era tânăr, plin de viață, foarte cult, un foarte 
bun predicator şi cântăreț, un strălucit polemist cu ateii, totdeauna firesc, sincer şi deschis; 
pretutindeni atrăgea la sine pe oricine şi se bucura de dragostea tuturor. Era înalt, cu pieptul lat, 
cu un luxuriant păr roşcat şi chipul luminos şi strălucitor. El va rămâne în amintirea tuturor 
celor ce l-au cunoscut. În anii de prizonierat petrecuţi împreună am fost martorii deplinei sale 
neagonisiri călugăreşti, adâncii sale simplităţi, adevăratei smerenii şi blândeții sale copilăreşti. 
Pur şi simplu, dădea tot ce avea, tot ce i se cerea. (...) Puteai să-l jigneşti, dar el nu răspundea 
niciodată — poate că nici nu observa că cineva încearcă să-l jignească. Era totdeauna fericit, şi 
chiar când era îngrijorat sau preocupat, încerca îndată să ascundă aceasta sub aceeaşi fericire. 
Privea totul cu ochi duhovniceşti şi se folosea duhovniceşte de orice lucru.” 

La 18 Iulie, 1925, Arhiepiscopul Ilarion a fost mutat pe neaşteptate la închisoarea Korovniki 
din Iaroslavl. Aici un agent GPU a încercat să-l atragă la noua schismă Grigoriană. Prin această 
mişcare agentul căuta desigur să-l discrediteze pe popularul ierarh şi să întărească noua 
schismă, căci mulți l-ar fi urmat pe Arhiepiscopul Ilarion. Vlădica a rămas inflexibil, înțelegând 
planurile agentului. 

La 13 Aprilie, 1926, Arhiepiscopul Ilarion a fost trimis înapoi la Solovki. Acolo a luat parte 
la alcătuirea Scrisorii episcopilor de la Solovki către guvernul URSS. La 19 Noiembrie, 1926, 
pedeapsa i-a mai fost prelungită cu încă trei ani, pentru că „a dezvăluit secrete de stat”, adică 
dezvăluise convorbirile sale cu agentul GPU. 

Atitudinea sa în acele vremuri de mare presiune asupra episcopilor apropiați patriarhului 
este rezumată tot de Părintele Mihail: „Fiind principalul martor al planurilor GPU de a prinde 
Biserica în plasa bolşevicilor, el era mai puțin înclinat decât oricine de a judeca pe întâi- 
stătătorul său pentru acele fapte ce nu erau în folosul Bisericii. Nu a văzut nimic deosebit în 
înțelegerea Mitropolitului Serghie cu autorităţile; nu a judecat acțiunile Mitropolitului Serghie, 
dacă a greşit sau a acționat calculând consecinţele practice; Arhiepiscopul Ilarion nu făcea 
judecăţi aspre privitoare la relațiile capului Bisericii cu autoritățile. Însă această atitudine, chiar 
dacă nu aprobatoare, dar totuşi indiferentă, a Arhiepiscopului Ilarion față de politica 
Mitropolitului Serghie, nu l-a ajutat. El nu a fost eliberat nici după ce puterea sovietică a 
dobândit sprijinul unei puteri bisericeşti cu autoritate. De fapt, abia acum a început deplina 
prigoană fără rețineri, care a sleit cu totul Biserica.” 

Arhiepiscopul Ilarion a petrecut şase ani cumpliţi la Solovki — ultimii ani ai vieții sale. Dar 
bucuria pascală despre care a vorbit Mântuitorul la despărțirea Sa de apostoli, singura bucurie 
deplină, nu l-a părăsit niciodată. 

În 1929 autoritățile au hotărât să-l trimită pe Arhiepiscopul Ilarion la Alma-Ata (sau, după 
alte informații, la Aşhabad). Ca primă etapă a călătoriei, a fost dus la o închisoare din Petrograd. 
Pe drum s-a îmbolnăvit de tifos şi a fost dus la infirmeria închisorii, de unde scria: „Am căzut 
grav bolnav de tifos şi zac în spitalul închisorii. Probabil că m-am molipsit pe drum. Sâmbătă, 
15 Decembrie, mi se va decide soarta. Nu prea sunt şanse să supraviețuiesc...” La spital, când i- 
au spus că trebuie să-i radă barba, Vlădica a spus: „Acum faceți ce vreți cu mine.” În delirul său, 
zicea: „Ce bine! Acum sunt cu totul liber, nimeni nu mă mai poate lua...” Vlădica Ilarion a murit 
la 15/28 Decembrie, 1929, la ora 4:20. Trupul său a fost scos din închisoare noaptea, într-un 
sicriu simplu, făcut la repezeală din câteva scânduri şi a fost dat unor rude apropiate spre a fi 


îngropat. Când au deschis sicriul, nimeni nu l-a recunoscut, în aşa măsură îl schimbase 
deportarea pe Vlădica, care era un om înalt şi cu o sănătate de fier. Acum, în sicriu era un biet 
bătrân cărunt şi cu barba rasă. Una dintre rudele sale a leşinat... 

Mitropolitul Serafim (Ciceagov) a adus veşmintele sale albe şi o mitră albă. După ce l-au 
îmbrăcat pe Vlădica, l-au pus într-un alt sicriu mai bun. Slujba de îngropăciune a fost săvârşită 
de mitropolit cu şase episcopi şi o mulțime de preoți. A fost îngropat la Mănăstirea Novo- 
Devici. 

K. Glazkov povesteşte că în ziua canonizării Sfântului loan Maximovici, 20 lunie / 3 lulie, 
1994, crucea de pe mormântul Vlădicăi Ilarion a început să reverse o minunată mireasmă de 
mir. Mireasma a ieşit din cruce pe tot timpul festivităților de canonizare de la San Francisco şi a 
fost foarte persistentă, după cum pot da mărturie numeroşi martori. „Probabil că moaştele 
ierarhului au revărsat acel mir de preț spre a arăta bucuria plăcuţilor lui Dumnezeu pentru 
această mare biruință.” 


Creştinismul sau Biserica? 


De obicei omenii aleg să rămână tăcuți când este vorba de un lucru despre care nu ştiu 
nimic şi pe care nu îl înțeleg. Acesta este, fireşte, un lucru de bun simț. Haideţi să ne închipuim, 
de pildă, un om care nu ştie nimic despre chimie, dar care totuşi stăruie mereu să se amestece în 
treburile chimiştilor. El le îndreaptă formulele ştiinţifice descoperite cu atâta trudă, 
schimbându-le ordinea sau înlocuindu-le una cu alta. Vom fi de acord că un astfel de om se 
poartă cu cea mai mare nechibzuinţă şi că nu putem decât să avem milă față de el. 

lată însă că există un domeniu în care mult prea mulți oameni se socotesc a fi stăpâni 
desăvârşiți, ba chiar un fel de legiuitori: este vorba de ceea ce ține de credința creştină şi de 
Biserică. Şi în acest domeniu s-au statornicit formule limpezi şi bine definite, prin truda 
gândirii theologice, a povăţuirii duhovniceşti, a credinței şi a evlaviei. Aceste formule sânt bine 
întemeiate şi trebuie primite prin credință. Fără a ține seama de acest fapt, o mulțime de oameni 
intră în problemele credinței şi ale Bisericii în chip de cutezători şi hotărâți reformatori ce voiesc 
a reface totul după propriile cugete. Şi, când asemenea oameni au prea puțină cunoaştere sau 
înțelegere, atunci mai cu osebire se împotrivesc a rămâne tăcuțţi. Ba încep nu numai a vorbi, ci şi 
a striga. Asemenea strigăte pe teme legate de credinţă şi de Biserică umplu de obicei paginile 
ziarelor, ca şi banalele discuţii ale unor oameni care, îndeobşte, rareori se gândesc cât de cât la 
credință şi la Biserică. Şi dacă chiar se gândesc la asemenea lucruri, preferă a se pronunța 
exclusiv pe un ton autoritar şi acuzator. 

Într-o astfel de atmosferă se nasc o mulțime de păreri greşite de tot felul, care apoi ajung a 
fi la modă, fiindcă nimeni nu-şi bate capul să le ia în seamă şi să le cerceteze. Când astfel de 
păreri ajung să precumpănească, se poate întâmpla foarte uşor să fie asimilate în chip 
inconştient chiar de către oameni cu dăruire în suflet față de credinţă şi de Biserică. 

Printre cele mai importante dintre părerile predominante şi „acceptate” este şi cea pe care 
am numi-o „separarea Creştinismului de Biserică”. Pe aceasta am dori să o cercetăm cu ajutorul 
cuvântului lui Dumnezeu şi al scrierilor Sfinţilor Părinți. 


Viaţa Mântuitorului Hristos dăruieşte cititorului Sfintelor Evanghelii multe clipe 
înălțătoare ce îi umplu sufletul cu un aparte simțământ al măreției. Dar poate că cea mai 
măreaţă clipă din viața întregii omeniri a fost aceea când, în bezna unei nopți din sud, sub 
bolțile copacilor ce tocmai înverzeau, prin care cerul însuşi, cu licăriri de stele, parcă privea 
pământul păcătos, Domnul lisus Hristos rostea în Rugăciunea Sa Domnească: 

„Părinte sfinte, păzeşte pre dânşii întru numele Tău, pre carii ai dat Mie, ca să fie una 
precum şi Noi. ... Şi nu numai pentru aceştia mă rog, ci şi pentru cei ce prin cuvântul lor vor 
crede în Mine. Ca toți una să fie, precum Tu, Părinte, întru Mine şi Eu întru Tine, ca şi ei întru 
Noi una să fie...” (In. 17, 11 şi 20-21). 

Ar trebui să ne aplecăm cu deosebită trezvie asupra acestor cuvinte ale lui Hristos, căci în 
ele se defineşte cu multă limpezime esenţa întregului Creştinism. Creştinismul nu este un fel de 
învăţătură abstractă ce se primeşte de către minte şi este aflată de către fiece persoană separat. 
Dimpotrivă, Creştinismul este o viaţă în care persoanele separate sânt atât de unite între dânsele, 
încât unitatea lor se poate asemăna cu unitatea Persoanelor Sfintei Treimi. Hristos nu S-a rugat 


numai ca învățătura Sa să se păstreze în aşa chip încât să se răspândească în întreaga lume; ci S- 
a rugat pentru unirea tuturor celor ce cred în El. Hristos S-a rugat Părintelui Său Ceresc pentru 
aşezarea sau, mai bine zis, reaşezarea pe pământ a unității fireşti a întregii omeniri. Omenirea a 
fost zidită dintru o sorginte comună şi dintru o singură obârşie.! 

Potrivit cuvintelor sfântului Vasilie cel Mare, „nu s-ar pomeni împărțiri şi vrajbe şi 
războaie între oameni dacă păcatul nu ar fi împărțit firea în două” şi „acesta a fost țelul de 
căpetenie al celei după trup iconomii a Mântuitorului: ca firea omenească cu ea însăşi şi cu Sine 
să o împreuneze; şi nimicind vicleana tăietură, să aducă înapoi cea dintru început unire, aşa 
cum preaiscusitul doftor pune din nou laolaltă cu doftorii tămăduitoare trupul cel sfâşiat în 
bucăţi”?. Biserica se alcătuieşte din această unire a persoanelor individuale; nu numai a 
Apostolilor, ci a tuturor celor ce cred în Hristos după cuvântul lor. Nu s-a aflat vreodată lucru 
pământesc care să poată fi asemuit cu obştea cea nouă a celor mântuiți. Nu este pe pământ vreo 
altă formă de unitate cu care să putem asemui unitatea care este Biserica. O astfel de unitate se 
află numai în cer. În cer, neasemuita dragoste a Tatălui, Fiului şi Duhului Sfânt uneşte trei 
Persoane întru o Fiinţă, astfel încât nu există trei Fiinţe, ci Un Dumnezeu trăind o viaţă întreit- 
una. Acei oameni pentru care Hristos S-a rugat Tatălui Ceresc „ca dragostea cu carea ai iubit pre 
Mine întru ei să fie, şi Eu întru dânşii” (In 17, 26) sânt chemați şi ei la o asemenea dragoste care să 
poată contopi pe cei mulți întru unime. 

În mai sus pomenitele graiuri ale lui Hristos, adevărul Bisericii este pus în strânsă legătură 
cu taina Preasfintei Treimi. Oamenii ce intră în Biserică şi o iubesc se fac asemeni celor trei 
Persoane ale Sfintei Treimi, a Căror dragoste le uneşte întru o Fiinţă. Biserica este ca şi esența- 
una a mai multor persoane, zidită prin moralul început al dragostei. Astfel este înțeles cuprinsul 
întâii sfinte rugăciuni a Mântuitorului Hristos de către foarte mulți dintre cei mai străluciți 
Părinţi şi Dascăli ai Bisericii — Sfântul Chiprian al Carthaginei, Sfântul Vasilie cel Mare, Sfântul 
Grigorie al Nissei, Sfântul Amvrosie al Mediolanului, Sfântul Ilarie din Poitiers, Sfântul Chiril al 
Alexandriei, Augustin al Ipponiei şi Sfântul loan Cassian. Mi-am îngăduit a aduce câteva scurte 
citate pe această temă din scrierile unora dintre Părinții din această măreaţă şi vestită adunare. 

Sfântul Chiprian al Carthaginei spune în Epistola sa către Magnus: „Domnul, învățându- 
ne că unitatea vine de la Dumnezeiasca Stăpânire, întăreşte şi zice: “Eu şi Tatăl una sântem' (In. 
10, 30)5. Iar în lucrarea sa, „Rugăciunea Domnească”, Chiprian adaogă: „Nemulţumindu-Se a 
ispăşi pentru noi cu sângele Său, a şi mijlocit pentru noi. Şi iată ce a dorit El mijlocind pentru 
noi: să viețuim întru aceeaşi unime întru care Tatăl şi Fiul sânt Una”+. 

lată ce scrie Sfântul Chiril al Alexandriei: „Hristos, luând ca pildă şi chip al acelei 
nedespărțite iubiri, împreună-lucrări şi unități, ce se poate zămisli numai în unime, unitatea de 
esenţă pe care Tatăl o are cu EI şi pe care EI, la rândul Său, o are cu Tatăl, doreşte ca şi noi să ne 
unim unul cu altul; fireşte, în acelaşi chip în care cea deoființă Sfântă Treime este unită, aşa încât 
întreg, trupul Bisericii este înțeles ca una, înălțându-se în Hristos prin contopirea şi unirea a doi 
oameni întru alcătuirea noului întreg; desăvârşit. Chipul Dumnezeieştii unități şi firea deoființă 
a Sfintei Treimi, fiind cea mai desăvârşită întrepătrundere, trebuie să se oglindească în unitatea 
credincioşilor care sânt de o inimă şi un cuget”. Sfântul Chiril mai scoate în evidenţă „fireasca 
unitate prin care sântem legați laolaltă, şi toți împreună cu Dumnezeu, poate nu fără unitate 
trupească”5. 


! F, Ap. 17,26. 

? Sfântul Vasilie cel Mare, Aşezăminte ascetice 18, 2-3. 

E „Epistola 62”, în Opere, Partea 1, Kiev, 1891, pp. 363-364. 

* „Despre Rugăciunea Domnească”, în Opere, Partea a 2-a, ibid., pp. 221 şi 217. 

” Comentarii la Evanghelistul Ioan, Cartea a 2-a, cap. 2. Cf. Conceptul moral al dogmei Bisericii de Arhiepiscopul Antonie 
Hrapovițki, St. Petersburg, 1912; şi Conceptul moral al dogmei Preasfintei Treimi, ibid., pp. 70-76. 

Deci toate lucrările pământeşti ale lui Hristos nu trebuie socotite doar ca învățătură. 
Hristos nu a venit pe pământ să vestească omenirii câteva noi enunţuri teoretice. Nicidecum! El 
a venit să făurească o viaţă cu totul nouă pentru omenire, adică Biserica. Hristos Însuşi a spus că 
El va zidi Biserica Sa.6 

Această nouă obşte omenească, după gândul Ziditorului Însuşi, se deosebeşte în chip 
ființial de toate celelalte asociaţii de oameni din feluritele societăți. Însuşi Hristos a vorbit 
adeseori despre Biserica Sa ca despre Împărăţia lui Dumnezeu, spunând că această Împărăție 
nu este din lume”, nu este vremelnică; ea nu se poate asemui cu împărățiile pământeşti. 

Socotirea Bisericii ca obşte nouă şi desăvârşită, deosebită de orişicare obşte a statului, se 
înfăţişează în chip minunat şi cu multă profunzime în Condacul Praznicului Pogorârii Duhului 
Sfânt, când Biserica îşi pomeneşte şi prăznuieşte începutul. „Când s-au pogorât, amestecând 
limbile, despărțit-au neamurile cel Preaînalt, iară când au împărțit Limbi de Foc, întru o unire 
pre toți au chemat; şi cu un glas slăvim pre Preasfântul Duh.” Aici înființarea Bisericii este 
arătată a fi potrivnică turnului Vavilonului şi „amestecului limbilor”, când Dumnezeu Cel 
Preaînalt s-a pogorât, a amestecat limbile şi a despărțit neamurile. 

Istorisirea biblică despre Turnul Vavilonului are un înţeles deosebit de adânc. În Biblie, 
primele reuşite ale omenirii păcătoase în domeniul culturii şi societății sânt povestite chiar 
înainte de această întâmplare. Era vremea când omul începea a construi cetăți de piatră. Atunci 
Domnul a amestecat limbile celor ce viețuiau pe pământ, astfel că ei au încetat a se mai înțelege 
unii cu alții şi s-au răspândit pe întregul pământ. Această „zidire a turnului Vavilonului” ne 
înfăţişează un tip general de societate cetățenească sau politică întemeiată pe norme legale 
exterioare. 

lată cum definea legea filosoful rus V.S. Soloviov: „Legea este o cerință constrângătoare 
pentru realizarea unui nivel minim de bine sau ordine, care nu îngăduie anumite manifestări 
ale răului”?. Chiar dacă acceptăm această definiție a legii, este vădit că ea nu va corespunde 
niciodată cu morala creştină. Legea atinge aspectul exterior, ocolind esența omului. O societate 
creată pe temeiuri legaliste nu va putea nicicând să contopească oamenii în unitate. Unitatea se 
nimiceşte prin iubire de sine şi egoism, căci legea nu nimiceşte egoismul. Ba dimpotrivă, legea 
nu face decât să-l întărească, apărându-l de încălcările ce vin din partea egoismului celorlalți. 
Scopul unui stat întemeiat pe lege este acela de a crea, pe cât e cu putinţă, o ordine în care 
egoismul fiecărui membru să-şi poată afla satisfacţie fără a încălca interesele altora. Singura cale 
de a crea o astfel de ordine este aceea de a pune o oarecare oprelişte egoismului membrilor 
individuali. lată insolvabila contradicție a legii: ea afirmă egoismul, dar îi pune oprelişti. Deci o 
societate alcătuită pe temeiuri legaliste poartă mereu în sine sămânța propriei descompuneri, 
fiindcă apără egoismul care necontenit îi subminează orice unitate. Soarta Turnului Vavilonului 
este soarta societății legaliste. Într-o astfel de societate se va produce destul de des câte o 
„amestecare a limbilor”, atunci când oamenii nu se mai înțeleg, unii cu alții deşi vorbesc aceeaşi 
limbă. Ordinea legalistă dă loc adeseori unor groaznice dezordini. 

Societatea creştină — Biserica — este exact opusul unei astfel de societăți legaliste şi cu totul 
vremelnice. „Iară când au împărțit Limbi de Foc, întru o unire pre toți au chemat.” Hristos nu a 
făurit Biserica ca mijloc de apărare a egoismului omenesc, ci ca mijloc de nimicire deplină a 
acestuia. 

Temeiul unității Bisericii nu cuprinde principiile legale ce apără egoismul personal, ci 
dragostea, care este tocmai opusul egoismului personal. În convorbirea de rămas bun Hristos 
le-a spus ucenicilor Săi: „Poruncă nouă dau vouă, ca să vă iubiți unul pre altul. Precum Eu am 


*Mt. 16, 18. 

7 In. 14, 27; 15, 19; 17, 14-16; 18, 36. 
$ Fac. 17,4 şi 7-8. 

” Îndreptățirea Binelui, 1899, p. 462. 


iubit pre voi, ca şi voi să iubiți unul pre altul. Întru aceasta vor cunoaşte toți că ai Mei ucenici 
sânteți, de veţi avea dragoste între voi” (In. 13, 34-35). 

Unitatea organică se făureşte mai curând prin acest „nou început” al unității Bisericii, iar 
nu prin mecanica unificare a unor persoane divizate lăuntric. Hristos Însuşi asemăna unitatea 
Bisericii cu organica unitate a copacului cu ramurile sale.10 

Mai ales Apostolul Pavel a vorbit cu multă amănunţime despre unitatea organică a 
Bisericii. El asemuieşte Biserica şi cu un copac", dar cel mai des Apostolul Pavel numeşte 
Biserica „trup” (sima).? Numind Biserica „trup”, se înţelege îndată unitatea ei, căci două trupuri 
nu pot fi unite în chip organic unul cu altul. Acest termen arată şi însuşirea aparte a unificării 
mădularelor ce se cuprind în alcătuirea Bisericii. Imaginea „trupului” aplicată Bisericii este 
minunat descoperită de către Apostolul Pavel. Toţi cei ce intră în Biserică sânt mădulare în 
parte, dar laolaltă alcătuiesc un singur trup în Hristos.13 Că trupul este unul, dar are multe 
mădulare, şi toate sânt mădularele unui singur trup; oricât de multe ar fi ele, alcătuiesc un trup. 
Că trupul nu este un mădular, ci multe. Că de ar zice piciorul: Pentru că nu sânt mână, nu sânt 
din trup, au doară pentru aceea nu este din trup? Şi de ar zice urechea: Pentru că nu sânt ochi, 
nu sânt din trup, au doară pentru aceea nu este din trup? (1 Cor. 12, 14-16). 

Iar acum Dumnezeu a pus mădularele în trup, pe fiecare dintr-însele precum a voit (1 Cor. 
12, 18). Că într-un trup avem mai multe mădulare, şi nu toate mădularele au aceeaşi lucrare 
(Rom. 12, 4). Şi nu poate ochiul să zică mâinii: Nu am trebuință de tine; sau iarăşi, capul 
picioarelor: Nu am trebuinţă de voi (1 Cor. 12, 21). Dumnezeu a tocmit trupul astfel ca să nu fie 
dezbinare în trup, ci deopotrivă să se grijească mădularele unul pe altul. Şi de pătimeşte un 
mădular, pătimesc toate mădularele dimpreună; şi de se slăveşte un mădular, împreună se 
bucură toate mădularele (1 Cor. 12, 24-26).14 

Dar cum este cu putință a săvârşi o astfel de unitate între oamenii dintr-o obşte 
bisericească? Starea firească a omului corespunde mai mult creării unei societăți legaliste, căci 
păcatul este tocmai afirmarea de sine şi iubirea de sine apărate de dreptul civil. Într-adevăr, 
atâta vreme cât omul îşi apără starea de păcat, deplina unitate va rămâne un vis deşert ce nu 
poate fi adus la realitate. 

Însă conceptul de Biserică a făcut cu putință săvârşirea acestei unități. Hristos ne-a dat 
porunca de a ne iubi unii pe alții, dar numai porunca nu este de ajuns. Ca orice enunt teoretic, 
nimic nu va putea să făurească, de nu i se va da şi puterea de a plini. Dacă Creştinismul s-ar 
mărgini la învățătura teoretică despre dragoste, el ar rămâne fără nici un folos, fiindcă puterea 
înfăptuirii acestei învățături nu se găseşte în firea omenească strâmbată de păcat. Rațiunea 
mărturiseşte că porunca dragostei este bună, dar omul întâmpină necontenit în sine o altă lege 
care se luptă împotriva legii minţii, dându-l rob legii păcatului.15 Însă lucrarea lui Hristos nu se 
mărgineşte la enunţuri teoretice, şi tocmai în aceasta stă puterea şi noima lucrării Sale. 

Omenirii i s-a dat o nouă putere, şi astfel noua unitate a Bisericii este făcută cu putință. 
Este un nou început, un nou izvor de viață - Duhul Sfânt. Hristos Însuşi zice că de nu se va 
naşte cineva din apă şi din Duh nu va putea să intre în Împărăţia lui Dumnezeu.1 Trebuie să ne 
naştem din Duhul.!” Atunci când Apostolul Pavel vorbeşte despre unitatea poporului în 
Biserică pomeneşte totdeauna de Duhul Sfânt ca obârşie a acestei unități. 


° Rom. 11, 17 şi 24. 

! Ibid. 

? Rom. 12, 4-5; 1 Cor. 6, 15; 10, 17; 12, 13; 12,27; Ef. 1, 23; 4, 4; 4, 12; 4, 16; 4, 25; 5, 23; 5, 30; Col. 1, 18; 1,24; 2, 19; 3, 
15. 

3 Rom. 12, 5; 1 Cor. 12, 12-27. 

4 Cf. Rom. 12, 6-9. 

5 Rom. 7, 22-23. 

In. 3,5. 

7 In. 3, 6-8. 

Pentru Apostol, Biserica este nu numai „un singur trup”, ci şi „un singur Duh”18. Prin 
aceasta înțelegem nu o conformitate de idei sau o unitate a convingerilor religioase, cum ar dori 
să creadă unii gânditori apuseni, ci un singur Duh al lui Dumnezeu ce pătrunde întregul trup al 
Bisericii, precum mărturisesc Sfinţii Părinți şi Dascăli ai Bisericii. 

„Ce este unimea Duhului?” întreabă Sfântul loan Gură de Aur, şi răspunde: „Aşa cum 
duhul, în trup, este cela ce ţine toate şi împărtăşeşte oarece unime osebirii ce vine de la feluritele 
mădulare ale trupului, tot aşa şi aci. Dar Duhul este dat şi spre a uni pre oamenii osebiți între 
dânşii după naştere şi după felul de a gândi”!?. „Cu aceste cuvinte (‘un singur duh”) el 
(Apostolul) doreşte a-i aduce la bună înţelegere între dânşii, ca şi cum ar zice: 'Fiindcă un 
singur Duh ați primit, şi dintru acelaşi Izvor ați băut, nu trebuie să se afle între voi 
dezbinare'."20 

Fericitul Theodorit spune: „Socotitu-v-aţi toți a fi vrednici de un singur Duh, alcătuit-ați un 
singur trup”?t. Fericitul Ieronim arată: „Un trup, înțelege trupul lui Hristos, carele este Biserica; 
şi un Duh Sfânt, un singur dătător şi sfințitor a toate”. Fericitul Theofilact al Bulgariei scrie: 
„Aşa precum duhul în trup este temeiul ce leagă şi uneşte toate, deşi mădularele sânt osebite, 
tot aşa şi Duhul Sfânt ce locuieşte în cei credincioşi uneşte pre toți, chiar de sânt osebiți unul de 
altul prin naştere, petrecere şi îndeletniciri”. 

Potrivit învățăturii Apostolului, întreaga viață a Bisericii este manifestarea Duhului Sfânt 
al lui Dumnezeu; fiece arătare a dragostei, fiece virtute este lucrarea unui dar al Duhului. Totul 
este săvârşit de unul şi acelaşi Duh. După cuvântul apostolului Petru, oamenii sânt doar 
slujitori ai harului celui de multe feluri al lui Dumnezeu.?+ Duhul lui Dumnezeu a pătruns cu 
propria putere întregul trup al Bisericii, dând felurite daruri duhovniceşti fiecăruia din 
mădularele ei şi făcând cu putință o nouă viață a omenirii. El uneşte pe toți întru un trup, 
unindu-i în asemenea chip încât să insufle în inimile oamenilor acea dragoste care, în starea lor 
firească, nu poate fi temei al vieţii şi legăturii lor cu ceilalți. 

Dragostea este a lui Dumnezeu -— această zicere a Apostolului loan? poate fi socotită tema 
generală a unei întregi serii de cuvântări apostolice. Dragostea este numită „a lui Dumnezeu”. 
Dragostea lui Hristos ţine laolaltă mădularele Bisericii (2 Cor. 5, 14). Dragostea este roada 
Duhului (Gal. 5, 22). Dragostea lui Dumnezeu s-a vărsat în inimile noastre prin Duhul Sfânt, cel 
ce S-a dat nouă (Rom. 5, 5). Dumnezeu ne-a mântuit prin lucrarea înnoitoare a Duhului Sfânt, 
pe Care l-a vărsat asupra noastră cu bogăție prin lisus Hristos, Mântuitorul nostru (Tit 3, 5-6). 

Deci Duhul Sfânt care locuieşte în Biserică dă fiecărui mădular al Bisericii tăria de a se face 
zidire nouă, avându-şi viața călăuzită de dragoste. Învățătura Apostolului Pavel privitoare la 
Biserică este nedespărțit legată cu învățătura sa despre dragoste ca temei al vieţii creştine. 
Erudiţii comentatori contemporani nu prea țin seama de această legătură, însă ea este subliniată 
de Sfinţii Părinți ai Bisericii. lată ce scria Fericitul Theodorit privitor la asemuirea apostolică a 
Bisericii cu trupul: „Această asemuire este cât se poate de potrivită pentru învățarea 
dragostei”?6. Sfântul loan Gură de Aur, tâlcuind cuvintele „un trup”, zice: „Pavel cere de la noi 
o dragoste care să ne lege laolaltă, făcându-ne nedespărțiți unul de altul, întru o asemenea 


15 Vezi 1 Cor. 12, 11 şi 13; Ef. 4, 3-4 şi 7; et al. 

' La Epistola către Efeseni, Cuvântul 9, 3. 

* Thid. 

ZI Opere, partea a 7-a, Moscova, 1861, p. 434. 

? Opere, cartea a 17-a, Kiev, Ed. Acad. Bis., p. 297. 

* Tâlcuiri la Epistole, Kazan, 1867, p. 123. 

CE. 1 Pt. 4, 10. 

1 In. 2, 5; 3, 17;4,9; Rom. 5, 5; 2 Thes. 3, 5; cf. 1 Cor. 13, 13. 
% Opere, partea a 7-a, ibid., p. 134. 

deplină unime ca şi cum am fi mădularele aceluiaşi trup. Numai o asemenea dragoste aduce 
mari bunătăți 2. 

Citind epistolele Apostolului Pavel putem observa că, îndeobşte, atunci când vorbeşte 
despre Biserică, vorbeşte şi despre dragoste. Şi aceasta, fireşte, din pricina faptului că cele două 
sânt legate în chip nedespărțit. Întregul sistem al Apostolului, întreaga sa etică creştină se 
întemeiază pe învățătura dogmatică despre Biserică. Astfel, în ultimele capitole ale Epistolei sale 
către Romani, Apostolul vorbeşte amănunțit despre morala creştină. Cuvântarea aceasta începe 
cu stihul al nouălea din capitolul al doisprezecelea, după ce în cele cinci stihuri de mai nainte, 4- 
8, Apostolul înfățişase învățătura despre Biserică înțeleasă ca trup. În întâia Epistolă către 
Corintheni, după învățătura despre Biserică din capitolul al doisprezecelea, urmează îndată 
„cântarea cântărilor Noului Legământ” (1 Cor. 12, 31 — 13, 13). Ceva asemănător se observă şi în 
Epistola către Efeseni şi în cea către Colosseni. 

Ce putem desprinde din cele spuse până acum? Învățătura lui Hristos nu învață doar 
despre rezidirea unei persoane morale aparte, ci şi despre rezidirea unei societăți desăvârşite, 
adică despre Biserică. Duhul lui Dumnezeu, trăind în Biserică, dă puterea de a înfăptui în viață 
învățătura creştină. Fiind o învățătură despre dragoste, înfăptuirea ei zideşte din nou o obşte, 
fiindcă dragostea este o temelie care nu desparte, ci leagă. 

În afara Bisericii şi fără Biserică viața creştină este cu neputinţă. Numai învățătura creştină 
singură, lipsită de Biserică, rămâne o vorbă goală, căci viața creştină este viața Bisericii. Numai 
în viața Bisericii omul poate trăi şi spori. În organismul trupesc, mădularele separate nu cresc, nu 
se dezvoltă niciodată independent unul de altul, ci totdeauna şi numai în legătură cu întregul 
organism. Acelaşi lucru se aplică şi Bisericii. Căci creşterea Bisericii este în acelaşi timp creşterea 
mădularelor ei. 

În scrierile Noului Legământ se dezvăluie rațiunea existenței Bisericii: desăvârşirea morală 
a firii omeneşti. Potrivit Sfântului Pavel, darurile duhovniceşti şi, îndeobşte, orice slujire din 
Biserică există pentru săvârşirea (Săvârşire înseamnă moarte. E vorba de desăvârşire?) sfinţilor, 
adică renaşterea morală a creştinilor, până ce vom ajunge toți la unirea credinței şi a cunoaşterii 
Fiului lui Dumnezeu, întru bărbat desăvârşit, la măsura vârstei plinirii lui Hristos (Ef. 4, 13). 

lată de ce Apostolul zugrăveşte procesul prin care omenirea renăscută ajunge la măsura 
vârstei plinirii lui Hristos. Din nefericire, pasajul ce descrie acest proces este unul din cele mai 
obscure din întregul text slavon al Noului Legământ. El sună aşa: 

„LU veyo se 6 ce mm0, 000700 Mlenoluoă aeuo npiivn o oIlxnkooIl(oveul rosa 
IIve[l, no Snloro f tunpn eâwo[l koe[le50 | aon, © ofpoceve miar oil) cotõavio o 
auoyo oefoe Al Boo ¥ (Ef. 4, 16).% 

Fără a intra într-o tâlcuire amănunțită a textului grecesc”, ne vom mărgini a desluşi 
gândul înfățişat de Apostol.30 

Întregul trup al Bisericii este unit într-o armonie ce sporeşte mereu, prin mijlocirea simțirii 
îmbelşugatelor daruri ale Duhului Sfânt ce lucrează în fiece mădular într-un chip aparte. Astfel 
trupul Bisericii atinge desăvârşirea în toate mădularele sale. Toată creşterea întregii Biserici 
atârnă de fiecare mădular în parte care ţine cu sfințenie legea dragostei. Simţirea darului 
Duhului este cu putință numai prin dragoste şi în unire cu Biserica. 


” La Epistola către Efeseni, Cuvântul 2. 

*% Dintru carele, tot trupul [Bisericii] potrivit alcătuindu-se şi închegându-se prin toate legăturile ce-l hrănesc, dupre lucrarea 
la măsura ei a fieştecăreia părți, creşterea trupului se face spre zidirea sa însuşi întru dragoste.” 

” Pentru o tâlcuire amănunțită a stihului acestuia vezi Prof. D. J. Bogdaşevski, Despre Epistola Sfântului Apostol Pavel către 
Efeseni, Kiev, 1904, pp. 557-565; vezi şi Ivan Mansvetov, Învățătura Noului Legământ despre Biserică, Moscova, 1879, pp. 
143-160. 

* El şi-a înfăţişat gândurile cam nedesluşit, din pricină că voia să spună totul deodată”, zice Sfântul Ioan Hrisostom (La 
Epistola către Efeseni, Cuvântul 11). 

Astfel sânt înțelese mai sus pomenitele cuvinte ale Sfântului Apostol de către Sfântul loan 
Gură de Aurii, Fericitul Theodorit?, Sfântul loan Damaschin3 şi Fericitul 'Theofilacts. 
Cuvintele lor sânt puse laolaltă de către Episcopul Theofan Zăvorâtul, pe care îl vom cita: 
„Credinţa creştinească uneşte pe credincioşi cu Hristos, alcătuind astfel din persoane separate 
un trup bine alcătuit. Hristos plăzmuieşte acest trup împărtăşindu-se pe Sine fiecărui mădular 
şi dăruindu-le Duhul harului în chip lucrător, simţit. Astfel Duhul harului, pogorându-se 
asupra fieştecăruia, îl face a fi ceea ce se cuvine să fie în trupul Bisericii lui Hristos. Trupul lui 
Hristos, potrivit alcătuindu-se prin acest dar al Duhului, se zideşte el însuşi după măsura în 
care fiece mădular răspunde scopului său sau lucrează pentru bunăstarea Bisericii cu toată 
plinătatea darului harului pe care l-a primit”35. 

Din învățătura apostolului Pavel şi tâlcuirea ei de către Sfinţii Părinţi citați mai sus se 
vădeşte că, potrivit Noului Legământ, desăvârşirea personalității omeneşti depinde de 
aparținerea de organismul viu al Bisericii, săvârşindu-şi creşterea sub binefăcătoarea şi 
îmbelşugata înrâurire a Duhului Sfânt. Dacă legătura cu trupul Bisericii se întrerupe, atunci 
personalitatea astfel izolată şi închisă în propriul egoism se va lipsi de binefăcătoarea şi 
îmbelşugata înrâurire a Duhului Sfânt ce locuieşte în Biserică. „În fapt, dacă s-ar întâmpla ca 
mâna să fie tăiată din trup, duhul ce vine de la creier, căutând să treacă spre ea şi negăsind 
legătura, nu se va smulge din trup ca să treacă în mâna tăiată. Dacă mâna nu este acolo, ea nu 
mai are nici o părtăşie. La fel se petrece şi aci, dacă noi nu mai sântem împreună-legaţi prin 
dragoste."% „Tot cel ce s-a despărțit de izvorul vieții, pierzând esența cea mântuitoare, nu mai 
poate viețui şi răsufla cu o viață mai înaltă.” „Depărtează raza soarelui de la izvorul său: 
unitatea ei nu-i va îngădui să ființeze ca lumină aparte; rupe o ramură din copac — partea ruptă 
va pierde putinţa de a mai creşte; desparte pârâul de izvorul lui — partea despărțită va seca. Tot 
aşa şi Biserica, luminată de către Domnul, îşi răspândeşte razele asupra întregii lumi; dar 
lumina ce se revarsă pretutindeni este una, iar unitatea trupului rămâne neîmpărțită. Ea îşi 
întinde crengile grele de roade peste întregul pământ; îmbelşugatele sale şuvoaie ajung până 
departe; şi totdeauna Capul rămâne Unul. Un singur început, o singură maică, plină de pârga 
rodniciei. "58 

Din aceste însufleţite şi poetice cuvinte se desprinde limpede ideea că o persoană separată 
sau chiar o obşte creştină separată este vie în măsura în care trăieşte viața lui Hristos, în măsura 
în care este în unire cu Biserica Sobornicească. Faptul de a rămâne de-o parte sau închis în sine 
pune pe un om, sau chiar pe o Biserică Locală, în starea razei despărțite de soare, a pârâului 
despărțit de izvorul său, a crengii despărțite de trunchiul copacului. Viața duhovnicească poate 
exista numai într-o unitate organică cu Biserica Sobornicească. Dacă această unitate este ruptă, 
viața creştinească se va usca. 

Nădăjduim că am arătat destul de limpede că învățătura despre Biserică are o însemnătate 
covârşitoare în învățătura Noului Legământ. 

Creştinismul nu este mânat de interesele rațiunii, ci numai de cele ale mântuirii omului. De 
aceea în Creştinism nu există doctrine pur teoretice. Adevărurile dogmatice au semnificație 
morală, iar morala creştină se întemeiază pe dogmă. Conceptul de Biserică implică faptul că 
Biserica este punctul unde dogma devine învățătură morală, iar dogmatica creştină devine viață 
creştină. Înțeleasă astfel, Biserica dă viață învățăturii creştine şi ajută la înfăptuirea ei. Fără 


! Ibid. 

°? Opere, partea a 7-a, op. cit., p. 438. 

33 Opera, Vol. 2, pp. 187 B-C, 180 D, Le Quien, Paris, 1712. 

%4 Tâlcuire la Epistola către Efeseni, Kazan, 1881, p. 132. 

35 Tâlcuire la Epistola Apostolului Pavel către Efeseni, Moscova, 1883, p. 307. 

* Sfântul Ioan Gură de Aur, La Epistola către Efeseni, Cuvântul 11. 

37 Sfântul Chiprian al Carthaginei, „Despre unitatea Bisericii”, cap. 23. În Opere, partea a 2-a, p. 197. 
38 Sfântul Chiprian al Carthaginei, „Despre unitatea Bisericii”, cap. 5, ibid., p. 180. 

Biserică nu există Creştinism; există doar învățătură creştină care, de sine stătătoare, nu poate 
„Să înnoiască pre Adam cel căzut”. 

Dacă acum ne întoarcem privirea de la Biserica descoperită în Noul Legământ către starea 
de fapt a istoriei Creştinismului, vom vedea că acest concept este tocmai cel ce a stat la temelia 
concepției creştine, modelându-i realitatea. Mai nainte de orice altceva, creştinii s-au socotit 
drept mădulare ale Bisericii. Obştea creştină se numea pe sine „Biserica”, preferând acest nume 
oricărei alte denumiri. Cuvântul „Biserică” (mkins..a) apare de o sută zece ori în Noul Legământ, 
dar cuvinte precum „Creştinism” sau alte cuvinte cu acest tip de terminaţie* sânt cu totul 
necunoscute în Noul Legământ. După pogorârea Duhului Sfânt asupra ucenicilor şi apostolilor 
a luat ființă Biserica în chip de obşte văzută, cu o legătură duhovnicească între mădularele ei. 

La început nu a existat un sistem de învățare mai cuprinzător. Credinţa lui Hristos era 
înfăţişată prin câteva dogme din cele mai generale. Nu era nimic de învăţat în Creştinism şi 
rareori se cerea vreo punere de acord în enunțuri abstracte. Ce oare însemna pe atunci a fi 
creştin? 

În vremurile noastre auzim tot felul de răspunsuri de tipul: „A fi creştin înseamnă a 
recunoaşte învățătura lui Hristos, a încerca să împlineşti poruncile Sale”. Şi încă acesta ar fi unul 
dintre cele mai bune răspunsuri de acest fel! Însă primii creştini răspundeau acestei întrebări în 
chip cu totul diferit. Încă de la primele pagini ale istoriei sale, Creştinismul ni se înfăţişează sub 
forma unei obşti bine alcătuite şi de un cuget. Nu existau creştini în afara acestei obşti. A veni la 
credința în Hristos, a te face creştin — însemna a te uni cu Biserica. Acest lucru este exprimat în 
mod repetat în cartea Faptelor Apostolilor, unde citim că „Domnul adăoga Bisericii în toate 
zilele pre cei ce se mântuiau”4. Fiece nou credincios era ca o ramură altoită pe trunchiul vieții 
Bisericii. 

lată un exemplu încă şi mai caracteristic. Prigonitorul Saul, „încă suflând cu îngroziri şi cu 
ucideri împrotiva ucenicilor Domnului” (Fap. 9, 1), a suferit o minunată convertire pe drumul 
Damascului, ajungând a urma lui Hristos. Avem aici o descoperire aparte a lui Dumnezeu către 
om. În Damasc, Domnul l-a trimis pe Anania să-l boteze pe Saul. Apoi Saul a călătorit la 
Ierusalim spre a se alătura ucenicilor de acolo şi, după ce Varnava i-a înștiințat pe Apostoli 
despre el, era împreună cu ei. Astfel, până şi viitorul mare Apostol pe care, în vedenia lui Anania, 
Domnul l-a numit vas ales+!, îndată după convertire s-a unit cu Biserica, adică cu obştea văzută. 
Avem aici dovada scrisă că Domnul nu doreşte să-i ştie pe slujitorii Săi în afara Bisericii.%? 

Este uşor de înțeles pentru ce Sfântul Apostol Pavel vorbeşte cu atâta stăruință despre 
Biserică în epistolele sale: el nu făureşte o învățătură despre Biserică, fiindcă chiar în vremea 
convertirii sale Pavel cunoscuse tocmai această Biserică şi nu altceva, după cum îşi aminteşte 
mai apoi: „Că ați auzit de petrecerea mea oarecând, întru cea iudaicească credință, căci cu 
covârşire prigoneam Biserica lui Dumnezeu, şi pustiiam pre ea”. Saul nu a prigonit pe adepţii 
vreunui unei învățături oarecare, ci tocmai Biserica, ca o valoare bine definită, perceptibilă chiar 
şi celor din afară. 

După mărturia celui ce a alcătuit cartea Faptele Apostolilor (Sfântul Luca), cea dintâi obşte 
creştină era aproape deplina înfăptuire a conceptului de Biserică. Mulțimea celor ce au crezut, 
citim în Faptele Apostolilor, aveau toți o inimă şi un suflet (Fap. 4, 32). Este vrednic de observat 
că în veacul al patrulea, când se lămurea dogma privitoare la Sfânta Treime, unii dintre Sfinţii 
Părinţi foloseau analogia cu primii creştini spre a explica unitatea Sfintei Treimi. 


9 Adică cu terminația -ism (-stvo în rusește). Asemenea cuvinte nu există în textul grecesc original, deşi unele traduceri 
protestante le introduc în chip arbitrar. 

* Rap. 2, 47; cf. 5, 13-14. 

“l Fap. 9, 15. 

* Cf. Arhiepiscopul Antonie Hrapovițki, ibid., vol. 2, p. 16. 

^ Gal. 1, 13. 

Cât de clar se definea întâia obşte creştină se vede în chip minunat dintr-un stih din cartea 
Faptelor Apostolilor care a trecut oarecum neobservat: „ară din ceilalți nimenea cuteza a se lipi 
de ei, ci îi mărea pre ei norodul” (Fap. 5, 13)%. 

Deci, pe de-o parte, convertirea la Creştinism este văzută ca unire cu Biserica, iar pe de altă 
parte, „din ceilalți nimenea cuteza a se lipi de ei”. Nu este oare cât se poate de limpede că, chiar 
de la început, când ucenicii direcţi ai lui Hristos erau încă în viață, Creştinismul era o societate 
vizibilă — Biserica — fiindcă pe atunci ea nu era ceva teoretic, ci viața însăşi? 

Da, în cele dintâi veacuri Biserica era deja opusul şcolii. Şcoala (scoi», didaskalecon) era aproape 
un cuvânt de ocară pentru vechii creştini. „Şcoala” era numele obştilor eretice ce se despărțiseră 
de Biserică, cum se poate vedea din lucrările Sfântului Irineu din Lion şi ale lui Ippolit 
Romanul. Folosind acest nume ei subliniau că, după părerea lor, în afara Bisericii nu există viață 
creştină, ci este doar locul unei şcoli a raționalismului, a filosofiei scolastice. 

Putem aduce dovezi chiar şi din afara Bisericii. Se ştie preabine cum au deformat 
protestanții ideea de Biserică, propovăduind o învățătură despre o Biserică „nevăzută”. 
Învățătura cu pricina este atât de cețoasă, întunecoasă şi nedesluşită, încât un theolog lutheran, 
într-un raport oficial către Dieta de la Speyer din 1875, declara: „Învățătura noastră protestantă 
despre Biserică se distinge încă printr-o asemenea neclaritate şi inconsistență, încât s-ar putea 
numi călcâiul lui Ahile al Protestantismului”%. Cu toate acestea protestanții încearcă uneori să 
pună învăţătura lor despre Biserică pe seama Creştinismului timpuriu. Unii învățați protestanți 
declară în chip hotărât că întemeierea Bisericii văzute contrazice Creştinismul evanghelic şi că l- 
a deformat. Acesta, de pildă, a fost punctul de vedere al lui Rudolf Sohm.46 

Însă mai târziu, chiar în studiile protestante, nu se mai aud asemenea voci hotărâte privitor 
la Biserica primelor veacuri. Erudiţia străină Bisericii ajunge încet să-şi dea seama de adevărul 
că Biserica şi Creştinismul erau concepte identice şi complet inseparabile unul de altul încă de la 
început. 

În sfârşit, ar fi o mare pierdere să nu cităm câteva din judecățile vechilor scriitori bisericeşti 
despre problema ce ne interesează. Ne vom ocupa de părerile a numai doi scriitori care s-au 
trudit mult în ce priveşte înțelesul dogmei Bisericii — Sfântul Chiprian şi Augustin al Ipponiei. 

După spusele Sfântului Chiprian, a fi creştin înseamnă a aparține de Biserica văzută şi a te 
supune ierarhiei pe care Dumnezeu a aşezat-o în ea. Biserica este înfăptuirea dragostei lui 
Hristos şi orice despărțire de Biserică este o încălcare a acestei dragoste, şi prin aceasta atât 
ereticii cât şi schismaticii păcătuiesc deopotrivă. Acesta este gândul de temelie al tratatului său 
„Despre unitatea Bisericii Soborniceşti”. Aceeaşi ideea se repetă mereu şi în scrisorile aceluiaşi 
Sfânt Părinte. „Hristos ne-a dăruit pace; El ne-a poruncit a fi în armonie şi într-un cuget; El ne-a 
poruncit a păzi în chip neştirbit şi neclătit legătura dragostei. Oricine încalcă dragostea lui 
Hristos, prin dezunirea cea fără de credinţă, nu va mai ține de Hristos: cel ce nu are această 
dragoste, nu Îl are nici pe Dumnezeu. Căci cei ce nu doresc a fi într-un cuget în Biserica lui 
Dumnezeu, nu pot sălăşlui cu Dumnezeu." 

Ereticii şi schismaticii nu au această dragoste, adică virtutea creştinească de temelie, de- 
aceea ei sânt creştini numai cu numele. „Ereticii şi schismaticii nu păstrează nici unitatea 
Bisericii, nici dragostea frățească."48 „Ei lucrează împotriva dragostei lui Hristos.” „Marchian, 
care s-a alăturat lui Novaţian, s-a făcut vrăjmaş al milosteniei şi al dragostei."% „Este bine 


4 Observaţia Arhiepiscopului Ilarion iese şi mai clar în evidență dacă luăm în considerare şi stihurile precedente, începând cu 
„ŞI s-a făcut frică mare preste toată Biserica şi preste toți cei ce auzeau acestea” (Fap. 5, 11). (Nota trad. engl.) 

45 Der Beweis des Glaubens”, S 585, 1875. 

46 Alcătuirea Bisericii în primele veacuri ale Creștinismului, trad. de A. Petrovski şi P. Florinski, Moscova, 1906. 

+7 Despre unitatea Bisericii Soborniceşti”, cap. 14, Opere, partea a 2-a, pp. 188-189. 

te „Scrisoarea 43, către Antonianus”, Opere, partea 1, p. 236; „Scrisoarea către Stefan”, ibid., p. 330. 

9 „Scrisoarea 62, către Magnus”, ibid., p. 360. 

z „Scrisoarea 55 către Stefan”, ibid., p. 312. 

cunoscut că ereticii s-au abătut de la dragostea şi unitatea Bisericii Universale.”5! „Ce unitate 
vede, ce dragoste păstrează sau la care dragoste mai visează cel ce, lăsându-se în voia pornirilor 
dezbinării, sfâşie Biserica, nimiceşte credinţa, tulbură pacea, dezrădăcinează dragostea şi spurcă 
Sfintele Taine?”52 

Sfântul Chiprian a exprimat chiar gândul că nu numai că nu poate fi viață creştină în afara 
Bisericii, dar că nu poate fi nici învățătură creştină. Credinţă curată există numai în Biserică.” 
Sfântul Chiprian mai dă Bisericii şi numele de „Adevăr“ şi învaţă că unitatea credinței nu se 
poate despărți de unitatea Bisericii”5, căci adevărul este unul, tot aşa cum şi Biserica este una. 

Cel ce nu ţine la unitatea Bisericii nu poate gândi că păstrează credința.” Orice despărțire 
de Biserică este neapărat legată de o denaturare a credinţei. „Vrăjmaşul a uneltit erezii şi 
schisme ca să răstoarne credința, să strâmbe adevărul şi să destrame unitatea. Iar slujitorii lui 
fac cunoscută înşelăciunea sub chipul credinței, vestesc pe antihrist în numele lui Hristos, şi 
ascunzând minciuna sub înfăţişarea dreptății, cu iscusinţă şi cu vicleşug nimicesc adevärul.”58 

„Aşa cum Satana nu este Hristos, măcar că înşală în numele Său, tot aşa nu poate fi creştin 
cel ce nu sălăşluieşte întru adevărul evangheliei şi credinţei Lui."% „Ereticul sfâşie Biserica şi 
nimiceşte credinţa..."60, „...el se întrarmează pe sine împotriva Bisericii. În privinţa credinţei este 
un vânzător; în privința evlaviei, este un prihănitor, slugă răzvrătită, fiu nelegiuit, frate 
împotrivnic.”61 

„Dacă vom cerceta credința celor ce cred în afara Bisericii, vom vedea că toți ereticii au o 
credință cu totul osebită; în fapt, ei nu au decât fanatism sălbatic, hulă şi o stricăciune ce se bate 
cap în cap cu sfințenia şi cu adevărul.” Potrivit Sfântului Chiprian, a fi în afara Bisericii şi a 
rămâne creştin este cu neputinţă, căci a fi în afara Bisericii înseamnă a fi în afara taberei lui 
Hristos.63 

Cei ce se despart de Biserică şi cei ce lucrează împotriva Bisericii sânt antihrişti şi păgâni. 
lată ce scrie Sfântul Chiprian lui Antonianus despre Novaţian: „Ai dorit, preaiubite frate, să îţi 
scriu despre Novaţian, ce fel de erezie a scos. Întâi de toate, nu ar trebui să ne pese ce anume 
învaţă el atunci când învaţă în afara Bisericii. Căci oricine sau orice ar fi acesta, el nu este creştin, 
atâta vreme cât nu se află în Biserica lui Hristos”s*. 

În sfârşit, în tratatul „Despre unitatea Bisericii Universale”, se pot citi faimoasele cuvinte, 
„Cel ce nu are Biserica drept mamă, nu-l poate avea pe Dumnezeu drept Tată”. Sfântul Chiprian 
refuză cu totul a mai da numele de „creştin” celor ce stau în afara Bisericii, ca şi cum ar repeta 
strigătul plin de hotărâre al dascălului său, Tertullian: „Haeretici christiani esse non possunt! — 
Ereticii nu pot să fie creştini!” 


„Scrisoarea 62, către Magnus”, ibid., p. 361. 

” „Despre unitatea Bisericii Universale”, cap. 15, ibid., p. 190. Cf. „Despre Rugăciunea Domnească”, cap. 24, ibid., pp. 217- 
218; „Scrisoarea 43, către Antonianus”, ibid., p. 239. 

“a „Scrisoarea 62, către Magnus”, ibid., p. 371. 

5% Scrisoarea 58, către Qvintus”, ibid., p. 326-327. 

A „Scrisoarea 61, către Pompei”, ibid., p. 353; „Scrisoarea 57, către Ianuarie”, ibid., p. 326. 

2 „Scrisoarea 58, către Qvintus”, ibid., p. 326; „Despre unitatea Bisericii”, ibid., p. 197. 

*7 „Despre unitatea Bisericii”, cap. 4, ibid., pp. 179-180. 

* Ibid., p. 178. 

° Ibid., p. 189. 

so Ibid., p. 190; cf. „Scrisoarea 60, către Jubain”, Opere, partea 1, ibid., p. 334. 

ȘI „Despre unitatea Bisericii”, cap. 4, ibid., pp. 191-192. 

Ga „Scrisoarea 60, către Jubain”, Opere, partea 1, ibid., pp. 334-335. 

6 „Scrisoarea 40, către Cornelie, ibid., p. 205. 

SA „Scrisoarea 43, către Antonianus”, ibid., p. 212. 

$3 „Habere iam non potest Deum patrum, qui Ecclesia non habet matrem.” „Despre unitatea Bisericii”, Opere, partea a 2-a, cap. 
6, p. 181. Cf. cap. 17, p. 191, „Cum ne-am putea închipui că acela ce lucrează împotriva preoților lui Hristos şi se desparte pe 
sine de împreună-lucrarea cu clerul Lui şi cu norodul, se poate afla cu Hristos?” 

Putem astfel să înțelegem cerința Sfântului Chiprian ca şi novaţienii, care erau doar 
schismatici, să fie rebotezați când sânt primiţi în Biserică. Pentru Sfântul Chiprian, botezul 
schismaticilor la primirea în Biserică nu era nicidecum rebotezare, ci chiar botez. „Susținem”, îi 
scria el lui Qvintus, „că noi nu botezăm din nou pe cei ce vin de acolo, ci botezăm (non 
rebaptizari apud nos, sed baptizari); căci nimic nu au primit aceia acolo unde nu este nimic.”66 
Botezul în afara Bisericii nu este decât „o deşartă şi necurată scufundare (sordida et profana 
tincto)."67 „Acolo oamenii nu se spală, ci încă mai mult se pângăresc; păcatele nu se curățesc, ci 
îndoite se iau. O astfel de naştere aduce copii diavolului, iar nu lui Dumnezeu.” 68 

Convingerea Sfântului Chiprian despre nevaliditatea oricărui botez în afara Bisericii şi 
despre necesitatea botezării din nou a tuturor convertiților la Biserică a fost întărită de un Sinod 
local al Bisericii care s-a adunat la Carthagina în 256 d.H., prezidat de către însuşi Chiprian. În 
cuvântul său de încheiere, rezumând hotărârile Sinodului, Sfântul spunea: „Ereticii trebuie 
botezați numai cu botezul Bisericii, ca astfel să se preschimbe din vrăjmaşi în prieteni şi din 
antihrişti în creştini”69. 

Părerile Sfântului Chiprian, citate mai sus, care în chip vădit erau împărtăşite de întregul 
Sinod Carthaginez, aduc o mărturie limpede şi adâncă despre totala contopire a Bisericii cu 
Creştinismul, şi invers, în veacul al treilea. 

Nu toate părerile Sfântului Chiprian au fost pe deplin primite de Biserică. Mai ales 
învățătura sa despre necesitatea rebotezării chiar şi a schismaticilor când se convertesc la 
Biserică a fost preschimbată.70 În această privință părerile lui Augustin al Ipponiei se deosebesc 
întrucâtva, deşi părerea sa despre legătura dintre Creştinism şi Biserică rămâne întru totul 
neschimbată. 

Augustin susținea că învățătura creştină, înțeleasă teoretic, se poate păstra în afara 
Bisericii. Adevărul rămâne chiar dacă este înfățişat de către cineva rău. Căci chiar şi diavolii ÎI 
mărturiseau pe Hristos tot aşa ca şi Apostolul Petru.” Aurul este neîndoielnic bun, şi rămâne 
aur chiar şi când este luat de un hot, chiar dacă pentru el slujeşte altor scopuri.” 

Hristos a spus ucenicilor Săi: „Cel ce nu este împrotiva noastră, pentru noi este” (Lc. 9, 49- 
50). De aici se trage concluzia că cel ce se stă în afara Bisericii în unele lucruri nu este împotriva 
Bisericii şi are ceva din bogăția Bisericii. Athenienii îl cinsteau totuşi pe „Dumnezeul 
necunoscut” (Fap. 17, 23) iar apostolul Iacov dă mărturie că până şi dracii cred (lac. 2, 19), iar 
aceştia, desigur, sânt în afara Bisericii.”4 

În lucrările sale împotriva donatiştilor Augustin argumentează amănunțit validitatea 
botezului schismaticilor. Însă, dacă este cu putință a se păstra adevărata învățătură în afara 
Bisericii, şi chiar şi Tainele săvârşite în schismă față de Biserică sânt valabile, oare mai este cu 
adevărat necesară Biserica? Nu cumva mântuirea este cu putinţă în afara Bisericii? Tuturor 
acestor întrebări li se dă un răspuns negativ în sistemul lui Augustin. El atribuie doar Bisericii 
viaţa creştină ce duce la mântuire. În afara Bisericii nu poate exista o asemenea viață. 


s „Scrisoarea 58, către Qvintus”, cap. 1, Opere, partea 1, ibid., p. 325. 

S Ibid., p. 326. 

g „Despre unitatea Bisericii”, cap. 11, ibid., pp. 185-186. Cf. „Scrisoarea 60, către Jubain”, Opere, partea 1, ibid., p. 346. 

© Migne, PL, tom 3, col. 1077-1078. 

7 Respingerea acriviei Sfântului Chiprian a avut totuşi acelaşi temei al unicității Bisericii pe care l-a avut şi Sfântul Chiprian. 
Biserica, în calitate de singur chivernisitor al Dumnezeieştii Iconomii, este împuternicită să primească botezurile schismatice 
(în împrejurări speciale) în virtutea harului ce se află în ea. (N. trad. engl.) 

"Mt. 16, 16; 8, 29; Mc. 1, 24; Lc. 8, 28. Fer. Augustin Contra litteras Petiliani III, 34, 39, PL, tom 43, col. 460. 

7? Contra Cresconium, 1, 22, 27. Migne, PL, tom 43, col. 460. 

7 De Baptismo, 1, 7, 9. Migne, PL, tom 43, col. 115. 

”* Contra Cresconium, 1, 29, 34. Migne, PL, tom 43, coll. 463-464. 

Toată bogăţia Bisericii stăpânită de cei ce s-au despărțit de Biserică nu le aduce nici o 
binefacere, ci numai vătămare.75 De ce? Fiindcă, răspunde Augustin, toți cei ce s-au despărțit de 
Biserică nu au dragoste. 

Hristos a dat un semn prin care se pot recunoaşte ucenicii Lui. Acest semn nu este 
învățătura creştină, nici măcar Sfintele Taine, ci singură dragostea. Astfel El a spus ucenicilor 
Săi că întru aceasta vor cunoaşte toți că ai Mei ucenici sânteți, de veți avea dragoste între voi (cf. 
In. 13, 35). Tainele nu vor mântui dacă cel ce le primeşte nu are dragoste. Apostolul zice: „De aş 
şti tainele toate, iar dragoste nu am, nimica sânt” (1 Cor. 13, 2).76 Chiar şi Caiafa a prorocit, dar 
s-a osândit.”7 

Actul despărțirii de Biserică este el însuşi cel mai mare păcat care dovedeşte că schismaticii 
nu au dragoste.78 Cel ce s-a născut din nou prin botez dar nu se uneşte cu Biserica, nu are nici 
un folos din botez, fiindcă nu are dragoste; botezul îi poate fi binefăcător numai când se uneşte 
cu Biserica.” Harul botezului nu poate curăți de păcat pe cel ce nu aparține Bisericii; faptele lui 
sânt ca şi paralizate de încăpățânarea inimii schismatice de a rămâne în răutatea schismei.80 

Întrucât cel botezat în afara Bisericii îşi arată păcătoşenia şi lipsa dragostei în el îndată 
după botez, intrând în întunericul schismei sale, păcatele se întorc degrabă la el. 

Faptul că păcatele iertate se reîntorc dacă nu există dragoste frățească a fost arătat în chip 
limpede de către Domnul când a vorbit despre slujitorul pe care stăpânul l-a iertat de zece mii 
de talanţi. Când acelaşi slujitor nu s-a milostivit de cel împreună-rob cu el care-i datora doar o 
sută de dinari, stăpânul i-a cerut plata întregii datorii. Aşa cum slujitorul acela a fost iertat de 
datorie pentru o vreme, la fel şi cel botezat în afara Bisericii este slobozit de păcatele sale pentru 
o vreme. Dar întrucât rămâne în afara Bisericii chiar şi după botez, toate păcatele pe care le-a 
săvârşit înainte de a se boteza se vor pune din nou asupra lui. Păcatele sale se vor ierta doar 
atunci când el, prin dragoste, se uneşte cu Biserica.sl 

Schismaticii se lipsesc de nădejdea mântuirii nu numai fiindcă botezul lor este nevalid, ci şi 
fiindcă ei se află în afara Bisericii şi în vrăjmăşie cu ea.% Harul Duhului Sfânt se poate primi şi 
păstra numai de către cel unit în dragoste cu Biserica.8 Cel ce s-a despărțit de Biserică nu are 
dragoste. Cel ce nu iubeşte unitatea Bisericii nu are dragostea lui Dumnezeu; în zadar zice el 
că are dragostea lui Hristos.55 Dragostea se poate păstra numai în prezența unității cu Bisericas6, 
fiindcă Duhul Sfânt însuflețeşte numai trupul Bisericii.57 

Nu se află pricină legiuită şi îndestulătoare pentru a te despărți de Biserică; cel ce se 
desparte de Biserică nu are pe Duhul Sfânt’, aşa cum mădularul tăiat din trup nu are duh de 
viață chiar dacă îşi păstrează o vreme identitatea de mai nainte.” 

Astfel, întrucât toți cei ce s-au despărțit de Biserică se împotrivesc ei, aceştia nu pot să fie 
buni; chiar dacă purtarea lor poate părea vrednică de laudă — simplul fapt al despărțirii lor de 
Biserică îi face răi.” 


% De Baptismo, |, 2, 3. Migne, PL, tom 43, col. 110. Contra Cresconium, I, 29, 34. Migne, PL, tom 43, coll. 460, 563. 
76 In 1 loan. tract. 5, 6. Migne, PL, tom 35, col. 2015. 

7! De Baptismo, 1, 9, 12. Migne, PL, tom 43, col. 116. 

78 Ibid. 

? De Baptismo, 1, 10, 14. Migne, PL, tom 43, coll. 117-118. 

5 De Baptismo, I, 12, 18. Migne, PL, tom 43, col. 119. 

$! De Baptismo, I, 12, 19, 20; I, 13, 21. Migne, PL, tom 43, coll. 119, 120, 121. 

5 De Baptismo, I, 15, 23. Migne, PL, tom 43, col. 121. 

5 Contra Cresconium, II, 14, 17. Migne, PL, tom 43, col. 477. 

% De Baptismo, III, 16, 21. Migne, PL, tom 43, col. 148. 

% Epistola 61, 2. Migne, PL, tom 33, col. 229. 

5 Contra litteras Petiliani II, 77, 172. De Baptismo, IV, 17, 24. Migne, PL, tom 43, coll. 312, 169. 
* Epistola 185, 10, 46. Migne, PL, tom 33, col. 813. 

5 Contra epistulam Parmeniani II, 11, 25. Migne, PL, tom 43, col. 69. 

5 Sermon 268, 2. Migne, PL, tom 43, coll. 476, 477. 

” Epistola 185, 9, 42. Migne, PL, tom 33, col. 811. 

Deci, după părerea lui Augustin, Biserica este un concept mai îngust decât Creştinismul, 
care este înțeles numai în sensul unor teze abstracte. Este cu putință a fi de acord cu aceste teze 
abstracte, şi totuşi să rămâi în afara Bisericii; dar pentru unirea cu Biserica acordul voinţei 
(consensio voluntatum) este indispensabil.%? Se vădeşte deci că, fără acesta din urmă, numai 
acordul abstract cu învățătura creştină este cu totul fără folos şi că în afara Bisericii nu este nici o 
mântuire. 

Punctele de vedere ale Sfântului Chiprian şi ale lui Augustin al Ipponiei pot fi socotite 
oarecum diferite, dar amândoi ajung exact la aceeaşi concluzie: Extra ecclesiam nulla salus — În 
afara Bisericii nu este mântuire! Oamenii se mântuiesc prin dragostea lor, care este un har al 
Noului Legământ.% În afara Bisericii este cu neputinţă de păstrat dragostea“, fiindcă este cu 
neputinţă de primit Duhul Sfânt.% 

Ce anume am descoperit în aceste exemple caracteristice ale gândirii bisericeşti dintre 
veacurile III şi V? Am găsit că ele coincid cu concluziile la care am ajuns mai devreme când am 
cercetat învățătura Noului Legământ despre Biserică şi realitățile Creştinismului timpuriu. 
Creştinismul şi Biserica sânt unul şi acelaşi lucru numai atunci când nu privim Creştinismul ca 
suma unor teze abstracte care nu obligă pe nimeni la nimic. O asemenea înţelegere a 
Creştinismului nu poate fi numită altfel decât drăcească. 

Urmează că asemenea creştini mărturisesc în felul dracilor, care şi ei cred şi se cutremură. 
Oare a cunoaşte sistemul înseamnă a fi un adevărat creştin? Sluga care cunoaşte voia 
stăpânului, dar nu o împlineşte, va fi alungată şi lepădată — fireşte, pe bună dreptate. 

„Creştinismul nu stă în încredințarea tăcută, ci în măreția făptuirii”, zice Sfântul Ignatie.% 

Nu, Hristos nu este un mare învățător; El este Mântuitorul lumii, Care a dat omenirii o 
nouă putere, Care a înnoit omenirea. Noi nu am primit de la Hristos, Mântuitorul nostru, numai 
o învățătură, ci viață. Dacă ar fi să înțelegem Creştinismul ca pe o nouă viață — nu după ale 
lumii, care cunoaşte numai principiile egoismului şi iubirii de sine, ci după Hristos, cu 
învățătura Sa şi cu chipul lepădării de sine şi a dragostei — atunci în chip necesar Creştinismul 
va coincide deplin cu Biserica. A fi creştin înseamnă a aparține Bisericii, căci Creştinismul este tocmai 
Biserica. În afara Bisericii nu este viață şi nici nu poate fi. 

În sfârşit, ca să înțelegem cât de însemnat este conceptul de Biserică, este destul să ne 
uităm cu băgare de seamă la Simvolul Credinței (Crezul), căci feluritele articole s-au aşezat în 
Simvolul Credinței după ce au apărut tot felul de eretici care au strâmbat un adevăr sau altul. 
Astfel că întreg Simvolul Credinței se poate numi polemic. Istoria lui dezvăluie faptul că 
conținutul său s-a amplificat ca urmare a luptelor cu o erezie sau alta. 

Nu tot aşa stau lucrurile însă cu articolul 9, cel privitor la Biserică. Acest articol se află în 
Simvolul Credinței încă de la început. El a fost aşezat independent de orice învățătură 
mincinoasă. Pe atunci nu existau încă protestanți care să viseze la vreun fel de Creştinism fără 
Biserică. 

Este limpede că, încă de la început, conceptul de Biserică a stat în fruntea credințelor 
creştine şi că acest adevăr, că Creştinismul este tocmai Biserica, se poate socoti a fi fost dat de la Însuşi 
Domnul lisus Hristos. 

Ajungând la această înălțime a conştiinţei bisericeşti, ar fi de mare folos să ne uităm la 
viața contemporană, la tendințele şi părerile ce sânt larg răspândite în ea şi să le dăm o apreciere 
din punctul de vedere al Bisericii. 


a Epistola 208, 6. Epistola 185, 9, 42. Migne, PL, tom 33, coll. 952, 811. Contra epistulam Parmeniani II, 3, 6. Migne, PL, 
tom 43, col. 54. 

” De Baptismo, IV, 17, 24. Migne, PL, tom 43, col. 170. 

? Quaest. in eptat. 5, 15. Migne, PL, tom 34, col. 755. 

” Contra litteras Petiliani II, 77, 172. Migne, PL, tom 43, col. 312. 

De Baptismo, III, 16, 21. Migne, PL, tom 43, col. 148. 

% Ad Roman. ITI, 3. 

II. 


„Cred întru Una, Sfântă, Sobornicească şi Apostolicească Biserică.” Aşa îşi mărturiseşte 
orice creştin ortodox credința în mărețul adevăr al Bisericii. Dar cu greu se va găsi vreun alt 
articol din Simvolul Credinței care să fie mai puțin înțeles de către inima omului care l-a rostit 
cu buzele, decât acest al 9-lea articol unde se înfăţişează adevărul despre Biserică. 

În parte, lucrul este de înțeles, căci în acest al 9-lea articol din Simvolul Credinței omul 
mărturiseşte legătura sa cu obştea văzută a celor ce urmează lui Hristos. Prin aceasta, în scurtele 
cuvinte ale mărturisirii, el se învoieşte cu toate adevărurile învățate de Biserică, recunoscută 
drept păstrătoarea învățăturii lui Hristos. Pe latura practică, ne dăm consimțământul, o dată 
pentru totdeauna, a ne supune tuturor acelor legi prin care Biserica atinge telurile existenței sale 
şi potrivit cărora este ocârmuită ca societate trăitoare pe pământ. 

Se pare deci că nu greşim exprimându-ne gândul că adevărul Bisericii, mai presus de orice 
alte adevăruri, atinge însăşi viața fiecărui creştin, definindu-i nu numai credințele, ci şi viața. A 
recunoaşte Biserica înseamnă mai mult decât simpla visare despre Hristos: înseamnă a trăi în 
chip creştinesc, urmând calea dragostei şi lepădării de sine. Pentru aceea, adevărul Bisericii este 
opusul principiilor de viață ce s-au strecurat încetul cu încetul chiar şi în conştiinţa şi atitudinea 
comunității religioase ruseşti — deşi, fireşte, aceasta s-a petrecut mai ales în rândurile aşa- 
numitei societăți intelectuale. 

În tristele vremuri pentru Biserică din vremea domniei lui Petru I, pătura de sus a societății 
ruseşti s-a îndepărtat de viața bisericească a neamului şi a început a duce o viaţă în părtăşie mai 
degrabă cu alte popoare europene decât cu ruşii. Supunându-se influenței apusene în toate 
sferele vieţii, societatea rusească nu a putut scăpa de influența confesiunilor apusene asupra 
formării propriilor atitudini religioase. Aceste confesiuni au fost pe bună dreptate numite 
„erezii împotriva dogmei şi esenței Bisericii, şi împotriva însăşi credinței sale”, de către un 
adevărat fiu al Bisericii Ortodoxe şi al pământului natal, A. S. Homiakov.” El nu greşea defel 
socotind tăgăduirea Bisericii drept cea mai caracteristică trăsătură atât a Romano-Catolicismului 
cât şi a Protestantismului. 

Adevărul Bisericii a fost grav deformat în Apus, după ce Roma a căzut din Biserică. În 
Apus, Împărăția lui Dumnezeu a început a fi văzută mai mult ca o împărăție pământească. 
Biserica Latină a întunecat conceptul creştin de Biserică în conştiinţa mădularelor ei prin 
legalistele sale calcule ale faptelor bune, prin relaţia ei mercenară cu Dumnezeu şi prin 
falsificarea mântuirii. 

Latinismul a dat naştere unei odrasle legiuite, deşi foarte neascultătoare, sub forma 
Protestantismului. Protestantismul s-a creat din pământul umanismului, care nu era un 
fenomen religios; dimpotrivă, toate ideile lui principale sânt pur pământeşti, omeneşti. El a 
creat respectul pentru omul în starea sa naturală. Protestantismul, care a mutat temeiurile 
umanismului în domeniul religiei, nu a fost un protest al conştiinţei creştine a Bisericii din 
vechime împotriva formelor şi normelor create de papismul medieval, aşa cum adeseori vor să 
pretindă theologii protestanți. 

Departe de asta: Protestantismul a fost un protest în exact acelaşi plan. El nu a reaşezat 
vechiul Creştinism, ci numai a înlocuit o deformare a Creştinismului cu alta, iar noua minciună 
era cu mult mai rea decât cea dintâi. Protestantismul a fost ultimul cuvânt al Papismului, 
ducându-l la concluzia sa logică. 


"CEAS. Homiakov, „Câteva cuvinte ale unui creştin ortodox despre confesiunile occidentale”, în vol. Biserica este una, Ed. 
Reîntregirea, Alba Iulia, 2004, p. 78. (N. trad.) 

Adevărul şi mântuirea sânt date dragostei, adică Bisericii — iată conştiinţa Bisericii. 
Papismul, căzând din Biserică, a schimbat această conştiinţă, proclamând că adevărul este dat 
unei persoane separate, Papa, care chiverniseşte mântuirea tuturor. Protestantismul nu a făcut 
decât să se împotrivească, zicând: „De ce adevărul s-a dat numai Papei?” — şi a adăogat: 
„Adevărul şi mântuirea sânt deschise fiecărui ins în parte, independent de Biserică”. Astfel fiece 
individ a fost promovat la rangul de Papă infailibil. Protestantismul a dat câte o tiară papală 
fiecărui profesor german, şi astfel, cu nenumărațţii săi papi, a nimicit cu totul conceptul de 
Biserică, înlocuind credința cu rațiunea fiecărei persoane în parte. El a înlocuit mântuirea în 
Biserică cu o închipuită încredere în mântuirea prin Hristos, în egoistă izolare față de Biserică. 

Fireşte, în practică protestanții s-au îndepărtat de principiul lor de căpetenie încă de la 
început şi, pe căi ocolite, prin contrabandă, ca să spun aşa, au introdus unele elemente ale 
dogmei despre Biserică, recunoscându-i o oarecare autoritate, deşi numai în domeniul dogmei. 

Fiind o anarhie religioasă, Protestantismul pur, asemenea oricărei anarhii, s-a dovedit cu 
totul imposibil şi, prin aceasta, ne-a dat mărturie despre adevărul de netăgăduit că sufletul 
omenesc este prin firea sa înclinat spre Biserică. 

Însă trăsătura de temelie a Protestantismului a fost bineplăcută omeneştii iubiri de sine şi 
voirii de sine de toate felurile, căci iubirea de sine şi voirea de sine au primit un fel de 
blagoslovenie din partea Protestantismului — fapt ce se vădeşte astăzi în nesfârşita divizare şi 
sectarismul Protestantismului însuşi. 

Protestantismul este cel ce a proclamat deschis cea mai mare minciună dintre toate: că poți 
să fii creştin tăgăduind Biserica. Cu toate acestea, legându-şi membrii de unele autorități şi legi 
bisericeşti obligatorii, Protestantismul intră într-o contradicție fără speranță: chiar după ce a 
despărțit pe individ de Biserică, el pune totuşi limite libertății sale. De aici răsare necontenita 
răzvrătire a protestanților împotriva celor câtorva jalnice rămăşiţe de conştiinţă bisericească ce 
încă se mai păstrează de către reprezentanții oficiali ai denominațiunilor lor. 

Nu este greu de înţeles că Protestantismul corespunde unei concepții aproape în întregime 
păgâne, general acceptate în Apus. Acolo unde cultul individualismului înfloreşte luxuriant, 
găsindu-şi prorocii în filosofia la modă şi cântăreții în arta literară, fireşte că idealul lui Hristos 
în privința Bisericii nu-şi poate afla loc — căci el tăgăduieşte iubirea de sine şi voirea de sine din 
oameni şi cere dragoste de la ei toți. 

În societatea rusească contemporană există o influenţă directă a Protestantismului. Întregul 
nostru sectarism raționalist rusesc îşi are rădăcinile ideologice în Protestantism, din care 
descinde în chip direct. La urma urmei, de unde vin toți misionarii sectari, dacă nu din țările 
protestante? 

Toate punctele de dezacord între aceşti sectari şi Biserica Ortodoxă vin din tăgăduirea 
Bisericii în numele unui închipuit „Creştinism Evanghelic”. 

Însă, chiar şi independent de Protestantism, mulți ajung acum să tăgăduiască Biserica, 
asimilând, îndeobşte, atitudinea vest-europeană ce s-a dezvoltat în afara Bisericii şi care este cu 
totul străină, şi chiar vrăjmaşă duhului Bisericii. 

Tot mai mult din trufaşa ideologie vest-europeană pătrunde în obştea noastră. Literatura 
rusă, care mai nainte propovăduia dragostea şi renaşterea morală, mai ales în lucrările marelui 
Dostoievski, a început în ultimii ani să se plece în fața vest-europeanului Baal al 
individualismului semet. 

Când în societatea noastră ortodoxă dragostea este alungată de mândrie şi iubire de sine 
(numite „nobile” — deşi Sfinții Părinţi ai Bisericii vorbesc despre iubire de sine şi mândrie doar 
în legătură cu diavolul), când lepădarea de sine este înlocuită cu întemeierea în sine, iar blânda 
supunere este înlocuită cu mândra voire de sine — atunci o ceață groasă învăluie adevărul 
Bisericii, nedespărțit legat de idealuri cu totul opuse. 


21 


De-a lungul anilor, poporul rus a părăsit obiceiul de a se îmbiserici şi a început a pierde 
cunoaşterea Bisericii ca viață nouă în Hristos. Cândva, în vremuri mai bune, I. T. Posoşkov lăsa 
moştenire fiului său această sarcină: „Eu, fiule, cu tărie îţi las moştenire şi te leg cu jurământ să 
te alipeşti de Sfânta Biserică Răsăriteană, maica ce te-a născut... şi să rupi de tine pe toți cei ce 
sânt vrăjmaşi ai Sfintei Biserici, şi să nu ai nici un prieteşug cu dânşii, căci sânt vrăjmaşii lui 
Dumnezeu”. După cugetul lui Posoşkov, un vrăjmaş al Bisericii este, negreşit, un vrăjmaş al 
lui Dumnezeu. 

Mulţi oameni au şi pierdut o asemenea limpezime a gândului şi, puţin câte puţin, s-a 
format în zilele noastre cea mai cumplită măsluire a credinței lui Hristos. Aceşti oameni privesc 
credința dintr-un punct de vedere pur abstract, ca o culegere de învățături ce pot fi supuse la tot 
felul de experimente. Creştinismul, în înțelesul de viață bisericească şi de omenire născută din 
nou prin Hristos Mântuitorul, este aproape uitat. 

Hristos Însuşi a spus că El a zidit Biserica. Dar oare mai vorbeşte acum cineva despre 
această Biserică? Nu; acum se preferă să se vorbească despre Creştinism - ba încă şi 
Creştinismul este socotit un fel de învățătură filosofică sau morală. „Creştinism” - a ajuns să 
sune la fel ca Neokantianism sau Nitzcheanism! 

Această substituire a Bisericii cu Creştinismul pătrunde ca un venin subtil chiar şi în 
conştiinţa obştii bisericeşti. Este o otravă subtilă, fiindcă se ascunde sub acoperemântul înflorat 
al discursurilor despre cusururile „Creştinismului istoric” (adică Biserica), despre faptul că nu 
ar corespunde, chipurile, cu nu ştiu care Creştinism „pur”, „evanghelic”. Evanghelia şi Hristos 
se pun în opoziție cu Biserica care, nu se ştie din ce pricină, este numită „istorică”, ca şi cum ar 
exista sau ar fi existat vreodată o altă Biserică „ne-istorică”. 

Dar adevărul este că Satana a luat chip de înger de lumină. El pare că se îngrijeşte de 
chivernisirea adevărului lui Hristos, ca şi cum ar voi să curățească adevărul lui Hristos de 
neadevărul oamenilor. 

Fără să vrei îți aduci aminte de înțeleptul grai al Preacinstitului Vincențiu din Lerin: „Când 
auzim pre unii aducând zicerile apostolice ori cele proroceşti împotriva credinţei soborniceşti, 
să nu ne îndoim că diavolul vorbeşte prin buzele lor; şi, ca să se strecoare nevăzuți între oile cele 
cu inima deschisă, ei îşi ascund înfăţişarea de lupi, fără a lepăda răutatea lor cea lupească. 
Aceştia se înveşmântează cu ziceri din Dumnezeiasca Scriptură ca şi cu o lână de oaie, ca astfel, 
simțind moliciunea lânii, nimenea să nu se spăimânteze de colții lor cei ascuțiți”. 

În realitate aceste încercări de a pune Evanghelia în opoziţie cu Biserica şi de a substitui 
Bisericii un concept vag de Creştinism au produs o mulțime de rezultate jalnice: viața 
creştinească începe să se usuce. Ea pare a fi doar o altă învăţătură într-o nesfârşită serie de noi şi 
vechi învățături; şi o învățătură foarte neclară ca atare, căci fără Biserică se deschide putinţa 
unui nesfârşit număr de înțelegeri dintre cele mai arbitrare şi reciproc contradictorii. 

În această privință Creştinismul stă mult mai slab decât multe şcoli filosofice. De fapt, 
întemeietorii şcolilor filosofice au lăsat în urmă volume întregi cu operele lor. Ei au lăsat 
expuneri mai mult sau mai puţin clare ale sistemelor lor şi s-au exprimat mai mult sau mai 
puțin complet, astfel că nu rămâne un spaţiu nelimitat pentru feluritele interpretări arbitrare ale 
învățăturii lor. 

Domnul lisus Hristos nu a lăsat un sistem al Său. El nu a scris nimic. Doar o singură dată 
se spune despre Dânsul, în Evanghelia după Sfântul loan, că a scris cu degetul, şi chiar şi atunci 
numai pe pământ.!% 


% Diata Părintească, editată de E. M. Prilejaev, St. Petersburg, 1893, pp. 3 şi 6. 


” Commonitoria I, cap. 25, 26. 
10 In. 8,6. 

Astfel că nu este nimic mai uşor decât a reinterpreta învățătura lui Hristos după gustul 
propriu şi a inventa „Creştinismul”, punând sub acest nume visurile inimii tale şi chipurile 
propriei fantezii deşarte. 

Scripturile Noului Legământ au fost scrise de către oameni practici — Apostolii — care nu 
erau cărturari. De-a lungul veacurilor au existat „corectori ai Apostolilor”, cum îi numeşte 
Sfântul Irineu din Lion!0!, inşi ce s-au socotit mai presus decât Apostolii, „pescarii Galileani”. 
Se cuvine oare ca un European cu înaltă educaţie din veacul al XX-lea să accepte pe încredere 
tot ceea ce au spus nişte „pescari? 

Mulţi se eliberează de autoritatea Apostolilor şi doresc să interpreteze învățătura lui Hristos 
luându-se numai după preferințele lor. Lev Tolstoi, de pildă, a declarat de-a dreptul că 
Apostolul Pavel nu a înţeles cum se cuvine învăţătura lui Hristos1%; urmează că Tolstoi se 
socotea pe sine mai presus de Apostolul Pavel. 

Te cruceşti văzând cât de departe merg oamenii în „interpretarea” lor dată Creştinismului. 
Tot ceea ce îşi doresc, găsesc îndată în Evanghelie. S-ar părea că este cu putință a-i acoperi fiece 
vis deşert, şi chiar vreun gând răuvoitor, cu autoritatea Evangheliei. 

Credinţa lui Hristos devine limpede şi bine definită pentru om numai atunci când crede în 
chip nefățarnic în Biserică; numai atunci mărgăritarele credinței sânt limpezi, numai atunci 
credința rămâne slobodă de grămada murdarelor gunoaie ale tuturor părerilor şi judecăților cu 
putință, ivite din voire de sine. Apostolul Pavel a grăit mai nainte despre aceasta, atunci când 
numea Biserica Dumnezeului celui Viu „stâlp şi întărire a adevărului” (1 Tim. 3, 15). 

În starea despărțirii de Biserică, chiar şi învățătura creştină pare a fi ceva foarte neclar, 
înşelător şi mereu schimbător după dorințele fiecăruia. 

Falsificarea Bisericii prin „Creştinism” duce la o altă groaznică falsificare — falsificarea lui 
Hristos, Dumnezeu-omul, prin omul lisus din Nazaret. Aşa cum credinţa în Biserică este nedespărțit 
legată de recunoaşterea dumnezeirii Mântuitorului Hristos, tot aşa tăgăduirea Bisericii duce 
negreşit până la urmă la tăgăduirea întrupării Fiului lui Dumnezeu, tăgăduirea dumnezeirii lui 
Iisus Hristos. 

Nu este nicidecum nevoie ca Hristos să fie Dumnezeu-om pentru a da o anume învățătură; 
este nevoie ca Fl să fie Dumnezeu-om numai dacă este văzut ca Mântuitorul Care a vărsat 
putere nouă în firea omenească şi Care a întemeiat Biserica. 

Oare nu se vădeşte din graiurile lui lisus Hristos Însuşi această legătură nedespărţită între 
adevărul Bisericii şi adevărul că El este Fiul lui Dumnezeu? Simon Petru spunea: „Tu eşti 
Hristosul, Fiul Dumnezeului celui Viu”. Atunci lisus, i-a zis: „Tu eşti Petru, şi pre această piatră 
(adică pe adevărul întrupării lui Dumnezeu, mărturisit de Petru) voiu zidi Biserica Mea, şi 
porțile iadului nu o vor birui” (Mt. 16, 16-18). 

Biserica din vechime, dându-şi multă silință, cu toată tăria a definit acest adevăr al 
deoființimii Fiului întrupat al lui Dumnezeu, cu Dumnezeu Tatăl, fiindcă ea înseta după 
adevărata înnoire a firii omeneşti, după refacerea „noii făpturi”, adică a Bisericii. 

Forţa lăuntrică ce a propulsat mişcarea dogmatică a veacului al patrulea a fost neclătita 
credinţă în faptul că Fiul lui Dumnezeu este a doua Persoană a Sfintei Treimi, Care S-a pogorât 
pe pământ, S-a făcut om, a descoperit tainele Împărăției lui Dumnezeu, a întemeiat Biserica Sa 
pe pământ, a pătimit pentru păcatele oamenilor şi, biruind moartea, S-a sculat din morți, 
deschizând calea îndumnezeirii omului nu numai cu sufletul, ci şi cu trupul.19% 

Oare de ce lupta cu arianismul a fost aşa de înverşunată? De ce oare au fost întâmpinați 
arienii cu atâta dezgust, încât Sfântul Athanasie cel Mare, acest stâlp al Bisericii lui Hristos, le-a 
refuzat numele de „creştini”? 


101 
Adversus haereses 3, 1, 1. 
102 Vezi Introducerea la ediția Geneveză a „rezumatului Evangheliilor.” 
1% Vezi Prof. A. A. Spasski, Istoria mişcării dogmatice în epoca Sinoadelor Ecumenice, Serghiev Posad, 1906, p. 651. 

Pentru omul contemporan, lipsit de religiozitate, toate certurile dogmatice ale veacului al 
patrulea par de neînțeles şi lipsite de sens. Cu toate acestea, era vorba de o luptă între două 
păreri cu totul contradictorii asupra lui Hristos - concepția mistico-religioasă, în care El este 
izvorul vieţii, mântuirii, nemuririi şi îndumnezeirii omului, în opoziție cu concepția raționalistă 
în care Hristos este înfățişat doar ca învățător idealizat şi model exemplar pentru cei ce urmează 
lui. 

Centrul controversei era următorul: Oare pe viitor Creştinismul va rămâne o religie cu 
întregul său ansamblu de curate credinţe şi nădejdi, sau se va reduce la o simplă filosofie cu 
nuante religioase, cum erau nu puține în acea vreme? 

Problemele privitoare la dumnezeirea Fiului lui Dumnezeu, care atingeau cea mai 
dinlăuntru parte a sufletului credincios, se discutau în pieţe şi în iarmaroace.10% Se poate spune 
că chiar şi atunci Biserica apăra adevărul că Întemeietorul ei este deoființă cu Dumnezeu Tatăl. 

Arienii, oameni cu mentalitate raționalistă, tăgăduiau deoființimea Fiului întrupat al lui 
Dumnezeu, privindu-L ca întemeietor al unei anumite şcoli şi care deci nu trebuie neapărat să 
fie Dumnezeu desăvârşit. Dorinţa de a fi „făptură nouă”, „fire înnoită”, adică Biserică a 
Dumnezeului celui Viu, cere recunoaşterea deplinei dumnezeiri a lui Hristos. „Dumnezeu S-a 
făcut om pentru ca omul să se poată face dumnezeu.” „Fiul lui Dumnezeu S-a făcut fiu al 
omului, pentru ca fiii omului să se poată face fii ai lui Dumnezeu.” lată cum au definit Sfântul 
Irineu al Lionului şi Sfântul Athanasie cel Mare conceptul întrupării lui Dumnezeu.195 

Theologia Bisericii noastre Ortodoxe este plină de astfel de definiții. lată câteva exemple 
din slujba Naşterii lui Hristos: „Astăzi Dumnezeu pre pământ au venit, şi omul la Cer s-a suit” 
(Slujba Naşterii lui Hristos, Stihira a 2-a de la Litie); „Pre cel dupre chip şi dupre asemănare, 
văzându-l lisus stricat pentru călcarea poruncii, plecând cerurile S-au pogorât, şi S-au sălăşluit 
în pântecele Fecioarei fără schimbare, ca întru dânsa să înnoiască pre Adam cel stricat” (Stihira 
a 4-a de la Litie). „Deci să dănţuiască toată făptura şi să sălteze; că au venit Domnul să o 
înnoiască, şi să mântuiască sufletele noastre” (Stihira de la Slava Stihovnei). „Pre cel stricat 
pentru neascultare, pre cel făcut dupre chipul lui Dumnezeu, şi carele era tot în înjosire, căzând 
din cea mai bună viață dumnezeiască, iarăşi îl înnoieşte înțeleptul Ziditor, că S-au proslăvit” 
(Canonul întâi, facerea lui Cosma, Peasna 1, troparul 1). 

Biserica Ortodoxă este purtătoarea concepției despre reala, adevărata mântuire a omului, 
despre deplina sa naştere din nou, înnoire, rezidire şi îndumnezeire, la care omul nu poate 
ajunge prin propria putere, oricât de mult ar filosofa. 

Întruparea Fiului lui Dumnezeu este absolut esențială pentru ca Biserica să fie Biserică, 
adică societatea unei omeniri înnoite. Astfel că, pentru oamenii Bisericii, care au înțeles toată 
înălțimea idealului religios al Sfintei Biserici, lisus Hristos întotdeauna a fost şi este Fiul lui 
Dumnezeu, deoființă cu Dumnezeu Tatăl. 

„Alţii”, scrie Sfântul Irineu, „nu dau nici o însemnătate pogorârii Fiului lui Dumnezeu şi 
lăcaşului întrupării Sale, pe care Apostolii l-au propovăduit şi prorocii mai nainte l-au vestit, şi 
prin care desăvârşirea omenirii trebuie a se împlini. Asemenea oameni trebuie numărați 
împreună cu necinstitorii. "106 

În vremea Sfântului Irineu, învățători mincinoşi susțineau că întreaga însemnătate a lui 
Hristos era doar aceea că a dat o lege nouă în locul celei vechi, pe care a desființat-o. Însă 
Sfântului Irineu a susținut că nici noua lege şi nici noua învățătură nu erau țelul venirii lui 
Hristos, ci rezidirea firii omeneşti căzute. 


104 : 
Ibid. 
1% Vezi Prof. J. V. Popov, Ideea îndumnezeirii în Vechea Biserică Răsăriteană, Serghiev Posad, 1904. Cf. Prof. Spasski, ibid., 
pp. 198-199. 
'% Dovezi din predicile apostolice, cap. 99. 

„Dacă”, scrie el, „se iveşte înlăuntrul tău gândul “Ce lucru nou a adus Domnul prin 
venirea Sa?', cunoaşte că El toate le-a făcut noi; El S-a adus pre Sine, şi astfel a înnoit pre om şi i- 
a dat viață.”107 

Pentru cel ce tăgăduieşte Biserica şi idealurile ei religioase, Hristos devine doar un 
învățător-filosof, de aceeaşi categorie cu Buddha, Confucius, Socrate, Lao-Ţ? şi alții. Mai mult, ca 
învățător, Hristos este departe de a fi original. Erudiţia binevoitoare citează o mulțime de 
izvoare, inclusiv mituri babiloniene, de unde se presupune că s-ar fi împrumutat învățăturile lui 
Hristos. Hristos este asemuit cu un biet erudit ce-şi compilează lucrarea împrumutând, nu 
totdeauna cu succes, din lucrările altor oameni. 

Duşmanii lui Hristos arată cu răutăcioasă bucurie spre rezultatele cercetării ştiinţifice şi 
declară că, în esenţă, lisus din Nazaret nu a dat nici măcar o singură învățătură nouă; nu a făcut 
decât să repete ceea ce se spusese chiar şi fără El. Însă pentru cei ce cred în Hristos, toată 
vorbăria despre feluritele „influenţe” asupra Creştinismului este fără nici un rost. Esenţa celor 
făptuite de Hristos, aşa cum am văzut, nu ține nicidecum de învăţătură, ci de mântuire. 
Dumnezeu a trimis pe Fiul Său cel Unul-născut ca prin El să primim viață. (1 In. 4, 9; cf. 1 In. 5, 
13). 

Fie ca luminile adevărului ce se apropie de Creştinism (nu înţeleg: luminile adevarului 
doar se apropie de creştinism?)să se regăsească în învăţăturile filosofilor pământului, însă 
Hristos a înnoit firea omenească, a zidit Biserica, a trimis pe Duhul Sfânt, şi astfel a pus început unei noi 
vieți — ceea ce nici un filosof muritor nu ar putea face. Pogorârea pe pământ a Fiului lui 
Dumnezeu şi moartea Sa pe cruce au fost de neapărată trebuință pentru zidirea Bisericii; şi toți 
cei ce despart Creştinismul de Biserică ajung mai devreme sau mai târziu la hula tăgăduirii lui 
Hristos, Dumnezeu-omul, şi ajung la aceasta fiindcă nu mai au nevoie de dumnezeirea lui 
Hristos. 

Tot mai mulți oameni dintre noi visează la un Creştinism fără Biserică. Pare-se că aceşti 
oameni au un sistem de gândire anarhic. Ei sânt fie incapabil, fie, adeseori, prea leneşi să-şi 
ducă gândurile până la capăt. Fără a vorbi măcar despre prea văditele contradicții ale aşa- 
zisului Creştinism fără Biserică, se poate vedea că acesta este cu totul gol de adevăratul har al 
vieții creştine, de însuflarea şi pulsația Duhului. 

Când oamenii iau Evanghelia, uitând că le-a fost dată de Biserică, ea li se face asemenea 
Koranului - despre care se spune că ar fi fost aruncat de Allah din cer. lar când reuşesc să treacă 
cumva cu vederea învățătura despre Biserică din ea, atunci tot ce mai rămâne din Creştinism 
este o învățătură, tot atât de neputincioasă a reda viaţă şi a rezidi pe om ca orice alt sistem 
filosofic. 

Strămoşii noştri Adam şi Eva au căutat să ajungă „ca nişte dumnezei” fără Dumnezeu, 
întemeindu-se pe puterea magică a minunatului „măr”. La fel visează să se mântuiască şi mulți 
dintre contemporanii noştri: cu Evanghelia, dar fără Biserică şi fără Dumnezeu-omul. Ei îşi pun 
nădejdea în cartea Evangheliei exact aşa cum Adam şi Eva îşi puneau nădejdea în mărul din Rai. 
Însă cartea nu are puterea de a le da o nouă viață. Oamenii care tăgăduiesc Biserica vorbesc 
mereu despre „principiile evanghelice”, despre învățătura evanghelică; dar Creştinismul ca 
viaţă le este cu totul străin. 

În forma sa lipsită de Biserică, Creştinismul este numai un sunet, câteodată poate mai 
sentimental, dar totdeauna o caricatură şi o lipsă de viață. Tocmai aceşti oameni sânt cei ce, 
tăgăduind Biserica, au făcut Creştinismul „plictisitor de moarte”, cum zicea V. S. Soloviov. 
După cum observa David Strauss, „când zidirea Bisericii este nimicită, şi pe locul gol, abia 
nivelat, se ridică numai predica ziditoare, rezultatul este trist şi cumplit”. 


107 Adversus haereses 4, 34, 1. 

În trecut, cel mai consecvent predicator al Creştinismului fără Biserică de la noi a fost Lev 
Tolstoi.1% Tolstoi a rătăcit pe mulți cu propovăduirea sa, dar tocmai în tolstoism se poate vedea 
cel mai limpede falimentul Creştinismului fără Biserică. 

Se poate spune că punctul de plecare al mincinoasei învățături a lui Tolstoi a fost separarea 
netă a Creştinismului de Biserică. Tolstoi a condamnat fără înconjur Biserica, rămânând însă în 
acelaşi timp un admirator al Creştinismului. Însă curând Creştinismul a devenit pentru el numai 
o învățătură, iar Hristos un simplu învățător. 

Când ni se pune în față o anume învățătură, nu este defel lipsit de importanţă să ştim cui 
aparține acea învățătură. Pentru Tolstoi, persoana vie a lui Hristos şi-a pierdut orice 
însemnătate şi orice înțeles. După ce I-a luat învățătura, Hristos Însuşi părea că poate fi uitat. 

Tolstoi tăgăduia pe Dumnezeu-omul, numindu-L cu cuvinte precum „un Evreu răstignit”, 
„un Evreu mort”. Prin aceasta Evanghelia era ruptă de însuşi începutul ei, unde se vesteşte 
naşterea supra-firească a Fiului lui Dumnezeu din Fecioara Maria, şi era ruptă şi de sfârşitul ei, 
unde se pomeneşte de învierea din morți a Fiului lui Dumnezeu şi de înălțarea Sa la ceruri. 

Tolstoi nu s-a mărginit să rupă Evanghelia de începutul şi sfârşitul ei, ci i-a restructurat şi 
„Mijlocul” după gusturile sale, obligându-l astfel pe Lisusul său să spună numai ceea ce-i 
poruncea el, învățătorul de la Iasnaia Poliana.!% 

Hristos Însuşi a făgăduit să trimită ucenicilor Săi „alt Mângâietor”. Acest „Mângâietor”, 
Dumnezeiescul Mijlocitor, este cinstit de Biserica lui Hristos ca izvorul noii şi îmbelşugatei vieți 
a Bisericii care este darul harului. Aşa cum am văzut, Apostolul Pavel vorbeşte mereu despre 
Duhul Sfânt ce trăieşte în Biserică. Cu toate acestea, Tolstoi a tăgăduit Duhul Sfânt. El numea 
Biserica Ortodoxă nu a lui Hristos ci, în bătaie de joc, „a Duhului Sfânt”. Apoi s-a înjosit până 
într-atât încât să hulească sfintele Taine prin care mădularele Bisericii primesc harul Duhului 
Sfânt pentru o nouă viață. Botezul este taina naşterii din nou — pentru Tolstoi el a devenit „baia 
pruncilor”. Sfânta Împărtăşanie, fără de care, după învățătura lui Hristos Însuşi, omul nu poate 
avea viaţă în el (In. 6, 53), a devenit în terminologia hulitoare a lui Tolstoi, „zeamă” (noxne6ka) 
care este „sorbită dintr-o linguriţă”. 

Putem mulțumi lui Tolstoi că a fost măcar consecvent. Limitând toată lucrarea lui Hristos 
numai la învățătura Sa şi tăgăduind Biserica, în chip logic Tolstoi trebuia să ajungă la toate 
aceste concluzii care i-au nimicit însuşi Creştinismul. Cel puţin Tolstoi ne-a demonstrat limpede 
la ce rezultate să ne aşteptăm din absurda separare a Creştinismului de Biserică şi din negarea 
Bisericii în numele unui Creştinism imaginar. Cel ce desparte Creştinismul de Biserică nu mai 
are nevoie de dumnezeirea Mântuitorului, iar Duhul Sfânt nu îi mai este necesar. 

Însă fără Duhul Sfânt şi fără dumnezeirea Mântuitorului, fără întruparea Fiului lui 
Dumnezeu - învăţătura lui lisus Nazarineanul are prea puţină însemnătate pentru viață, la fel 
ca orice altă învățătură; căci este cu neputinţă să împărtăşeşti optimismul socratic potrivit căruia 
cunoaşterea este virtute. 

Falimentul concepţiei lui Tolstoi despre un Creştinism fără Biserică se vădeşte în faptul că 
tolstoismul nu a creat nici un fel de viață. Creştinismul este cu putință numai în unirea cu viul 
Dumnezeu-om Hristos şi în unirea prin har a poporului cu Biserica. Nici una nici alta nu se află 
în tolstoism. 

În locul osârdiei mucenicilor şi nevoitorilor Bisericii, în locul legăturii dragostei ce leagă pe 
Apostoli şi pe credincioşi cu atâta tărie încât au „o inimă şi un cuget” — în loc de toate acestea 
următorii lui Tolstoi au produs doar nişte groteşti „colonii tolstoiste” lipsite de viaţă. 


108 Tristul caz al lui Lev Tolstoi este familiar îndeosebi ruşilor. Americanii sânt mai familiarizați cu secta Unitarienilor, care a 
luat multe din ideile sale din scrierile lui Lev Tolstoi. Considerațiile Arhiepiscopului Ilarion despre Creştinismul fără Biserică 
se dovedesc foarte întemeiate dacă cercetăm Unitarianismul, Quakerii (Societatea Prietenilor) sau secta Congregaționaliştilor. 
(Nota trad. engl.) 

10 Numele moşiei lui Tolstoi. 

„Cela ce nu are pre Fiul lui Dumnezeu, viața nu are” (1 In 5, 12). După spusele lui V. S. 
Soloviov, Tolstoi a adunat în jurul său doar câteva duzini de oameni fără minte de felul celor ce 
sânt mereu gata să o apuce în orice direcție. „Marele Învățător”, după câte se pare, nu a învăţat 
pe nimeni nimic, iar „toiagul verde” nu a mântuit pe nimeni, căci nu de un toiag este nevoie 
pentru mântuire, ci de crucea lui Hristos. 

Astfel, folosind ca pildă tolstoismul, vedem că Creştinismul fără Biserică duce la o 
groaznică deformare, şi chiar la nimicirea Creştinismului însuşi, fiind dezmințit de totala sa 
lipsă de viaţă. 

Mincinoasa învățătură protestantă este discreditată de aceeaşi lipsă de viață. La ce anume 
au ajuns protestanții punând în umbră conceptul de Biserică prin filosofarea lor? Numai la 
dezunire, la dezbinare fără nădejde. Protestantismul se rupe mereu în tot mai multe secte. Nu 
există o viaţă bisericească protestantă, ci un fel de viață a sectelor şi comunităților separate 
aflată la limita supraviețuirii. 

Protestantismul a ucis viața de obşte a Bisericii, pentru care Domnul lisus Hristos S-a rugat 
în cea dintâi sfântă rugăciune. 

În realitate, protestanții fundamentalişti sânt mult mai aproape de creştinii ortodocşi decât 
protestanții cu doctrine extrem-raționaliste, care nu au nimic în comun cu Creștinismul în afară 
de arbitrara şi neîntemeiata asumare a acestui nume. Ei nici măcar nu caută o binecuvântare 
pentru aceasta. Ce fel de unitate este cu putinţă între ei? Ce fel de viață ar putea ei să aibă? 

Nu spunem aceste lucruri numai de la noi. În unele clipe de iluminare, protestanții înşişi 
spun acelaşi lucru, uneori chiar şi mai tăios. „Ţara care a fost leagănul Reformei”, scria unul 
dintre ei, „devine mormântul credinței reformate. Credința protestantă este pe moarte. Toate 
lucrările recente despre Germania, ca şi toate observațiile personale confirmă aceasta."110 „Oare 
nu se observă în theologia noastră contemporană că reprezentanţii ei au pierdut tot ce este 
pozitiv?” — întreabă un altul dintre eilll. Încă şi mai triste sânt cuvintele unui al treilea: „Forța 
vitală a Protestantismului s-a istovit în harababura şcolilor dogmatice, certurilor theologice, 
luptelor bisericeşti ... Reforma a fost uitată sau este disprețuită; cuvântul lui Dumnezeu, pentru 
care părinţii au murit, este pus la îndoială; Protestantismul este dezbinat, slab şi fără putere”112. 

Un cercetător ortodox al Lutheranismului îşi încheie lucrarea cu această concluzie sumbră: 
„Lăsaţi în seama propriilor născociri, a propriei judecăţi şi credinţe subiective, Lutheranii au 
mers cu curaj înainte pe un drum greşit şi, ca nişte autodidacți, au pervertit Creştinismul, au 
pervertit însăşi dogma simbolică, aducând denominaţia Lutherană pe marginea prăpastiei. 
Autoritatea primilor reformatori este tot mai mult tăgăduită în Lutheranism. Comunitatea de 
credință este nimicită din ce în ce mai mult şi Lutheranismul se apropie de moartea sa 
spirituală”115. 

În prezent! protestanții admit în mod deschis că în Germania abia o treime din pastori 
mai recunosc dumnezeirea lui Hristos. Ce oare este aceasta, dacă nu moarte duhovnicească? 
Căci, după graiul Apostolului, cine nu are pe Fiul lui Dumnezeu, nu are viața (cf. 1 In. 5, 12). 

Cândva la Moscova s-a făcut mare vâlvă în privința Uniunii Internaţionale a Studenţilor 
Creştini. În mijlocul locurilor sfinte ale Ortodoxiei Ruse au descins o mulțime de tot felul de 
misionari ai acestei Uniuni, tot felul de Misters Mott şi Misses Raus!!5, care s-au adresat 


10 Hohoff, Die Revolution seit dem sechszenten Jarhundert, s. 150, Freiburg im Reisgau, 1887. 

H! Kattenbusch, Von Schleiermacher zu Ritschl, s. 5, Griessen, 1893. 

112 „Der Katholik”, Bd. 2, ss. 400-401, 1889. 

u3 Terentiev, Sistemul denominațional Lutheran în lumina Cărților Simbolice ale Lutheranismului, Kazan, 1910, p. 460. 

114 Adică în 1912, când s-a publicat cartea. (n. trad.) 

15 John Raleigh Mott, fost secretar general al Comitetului Internaţional al YMCA; co-fondator, împreună cu Karl Fries, al 
Federaţiei Internaţionale a Studenţilor Creştini. Lider al începuturilor „ecumenismului” protestant, preşedinte de onoare al 
Consiliului Mondial al Bisericilor, 1948. Este autorul unor lucrări precum Eliberarea forțelor laice ale creştinismului. A murit 
în 1955. Miss Raus a fost o activistă a Federaţiei Internaţionale a Studenţilor Creștini. (Nota trad. engl.) 

studenţilor ruşi cu predici englezeşti. Am ascultat şi o conferință despre această Uniune de 
peste ocean. Ni s-a spus că Uniunea era non-confesională; în ea se dădea libertate oricărei 
denominațiuni creştine. Denominaţiile se unesc în această Uniune „pe baze federative” — aceştia 
au fost termenii folosiți de conferențiar. Mai apoi se teoretiza o formă de Creştinism 
independent de Biserică. 

lată pricina pentru care Uniunea era ceva născut mort. Poate fi oare vreo viață creştină 
într-o astfel de „uniune”? Dacă da, atunci este una dintre cele mai jalnice. Închipuiţi-vă un 
congres al organizațiilor studenţeşti creştine la care ar apărea „delegaţi” ai fracțiunilor 
denominaţionale „unite în mod federativ”, un congres cu toate „rezoluțiile” şi „doleanţele” lor, 
şi aşa mai departe. 

Dacă o astfel de unire are loc, ea va fi infinit mai prejos decât autentica viaţă bisericească a 
Ortodoxiei. O astfel de viață ce abia mai pâlpâie, într-o Uniune „pe baze federative”, îi poate 
apărea ca o nouă revelație şi o bucurie pentru sufletul gol numai omului care rătăceşte într-un 
loc străin, departe de Sfânta Ortodoxie şi de orice credinţă. Cel fel de binecuvântări pot fi aceste 
biete pâlpâiri ale vieții în comparaţie cu plinătatea vieţii soborniceşti a Ortodoxiei? 

Ascultând conferința despre Uniunea Internațională a Studenţilor Creştini, inima mi s-a 
umplut de tristețe şi de mâhniciune. O mulțime de oameni sinceri, însetați de Dumnezeu, 
însetați de viață, pier de foame, hrănindu-se cu laptele supt de la o oarecare uniune 
studențească de peste ocean. Oare să nu ştie ei cum să se folosească de belşugul pâinii din casa 
Tatălui Ceresc, din Biserica Ortodoxă? Nu trebuie decât să uite toate „bazele federative”, ca să 
se dea în mod liber deplinei ascultări față de Biserica Ortodoxă şi să se alipească deplinătății 
vieții Bisericii, vieţii trupului lui Hristos, spre a se folosi de belşugul acestor pâini. 

Conceptul de Biserică a fost minunat înțeles de către A. S. Homiakov, care spunea că 
pentru Biserica lui Hristos uniaţia este cu neputinţă, numai unitatea este cu putință.I16 

Au fost şi cazuri când oameni uşuratici s-au gândit să creeze o religie internațională pe 
baza studiului de bibliotecă. S-au trimis milioane de apeluri cu invitația la unire în această 
„religie comună”, al cărei proiect era garantat de aceste apeluri. 

Planul acesta însă a fost schițat în termenii cei mai generali, astfel încât un catolic, un 
protestant, un musulman sau un evreu să poată semna la fel de nestânjenit. Fireşte, chiar dacă 
toți oamenii s-ar învoi cu planul cu pricina, aceasta nu i-ar uni în nici un fel unul cu altul: tezele 
abstracte generale nu obligă pe nimeni la nimic. Oamenii ar rămâne aceiaşi; nimeni nu ar 
dobândi mântuire. Este totală nebunie a încerca să uneşti oamenii pe temeiul unei anume 
învățături. Pentru aceasta este trebuință de o putere aparte, mai presus de fire, pe care numai 
Biserica lui Hristos cea Una Sfântă Sobornicească o are. 

Nu este defel greu de răspuns la întrebarea: Ce înseamnă toate aceste fenomene din viața 
contemporană şi cele similare, şi care este temeiul apariţiei lor? Temeiul lor este faptul că, 
pentru mulți dintre contemporanii noştri, autenticul ideal ortodox creştin al Bisericii pare a fi 
mult prea înalt. Oamenii au devenit acum atât de statorniciți şi înțepeniți în iubirea de sine, 
încât concepția ortodoxă despre Biserică li se pare un fel de constrângere a personalității, un 
neînțeles şi nefolositor despotism. Concepţia ortodoxă despre Biserică cere tuturor multă 
lepădare de sine, smerenie şi dragoste. Aşa se face că în inimile contemporanilor noştri sărăcite 
de dragoste, pentru care cel mai drag lucru este iubirea de sine, idealul acesta este o povară 
mult prea greu de purtat. 

Ce este de făcut? O, dar omenirea ştie preabine ce să facă în asemenea cazuri! Când un 
ideal îi pare a fi peste puterile ei şi prea greu, este înlocuit cu ceva mai la îndemână. Adevăratul 
ideal este depreciat şi esența lui deformată, chiar dacă uneori numele inițial se păstrează. Câţi 
oare nu au lepădat acest ideal al dragostei, ca fiind fără de nădejde? Ei spun că a zidi o viață de 


116 . Iny : TEES 
Vezi Scrieri, vol. 2, scrisoarea întâi către Palmer. 

obşte pe temeiul dragostei este un vis deşert din care este mai bine să te trezeşti cât mai curând, 
ca să scapi de eşecul de mai târziu. 

Şi, ca şi cum aceasta nu ar fi de ajuns, încă şi osândesc ca nesănătos şi vătămător orice 
entuziasm față de idealul unei vieți îmbisericite sau îndeobşte religioase, părându-li-se a fi un 
obstacol în calea necesarului progres în viața publică. Nu cu mult timp în urmă, când a apărut 

periodicul Wn”, tabăra ultra-progresistă a „persoanelor cu simț civic” a început să strige cu 


disperare: „Reacţiune, reacțiune!” Lăsând deoparte dragostea ca pe ceva nefolositor în viața 
publică, ceva rezervat numai nevoilor personale ale omului, ei şi-au îndreptat atenţia exclusiv 
asupra legii, cu care socotesc să tămăduiască toate bolile omeneşti. 

Mai mult, virtutea în general este înlocuită cu ordinea, corectitudinea exterioară şi 
amabilitatea. Aurul este scump, şi pentru înlocuirea lui oamenii au inventat poleiala, tot aşa 
cum au născocit corectitudinea şi amabilitatea ca înlocuitori pentru lipsa virtuții. 

Exact la fel se poartă oamenii şi cu idealul Bisericii, care cere deplină unitate a sufletelor şi 
inimilor: înlocuiesc Biserica cu un Creştinism cu o valoare nedefinită, aşa cum am spus mai 
înainte. Conştiinţa nu li se tulbură pentru această faptă; „Creştinism” este un nume decent 
pentru toate acestea. 

Fără Biserică însă, este cu putință să pui sub acest nume orice îţi face plăcere. În acest chip 
nici nu o rupi cu totul cu Hristos, dar nici nu te incomodezi peste măsură. Într-un cuvânt, lupii 
sânt hrăniți, fără ca oile să fie mâncate. 

Marea nefericire a vremurilor noastre stă în faptul că nimeni nu vrea să-şi recunoască 
deschis propria sărăcie duhovnicească şi faptul că inima i s-a împietrit în asemenea măsură 
încât idealul creştin al Bisericii i-a devenit împovărător şi chiar de neînțeles. Nu. Ci având 
aramă în loc de aur, omul ar dori să declare aurul fără nici o valoare. Acum el atacă Biserica cu 
înverşunare, negând însuşi conceptul de Biserică, refugiindu-se cu fățărnicie în sforăitoare, 
anoste şi bine alcătuite fraze-şablon despre „libertatea personală” şi „interpretarea individuală” 
a Creştinismului şi despre o religie a libertăţii şi spiritului. 

Idealul lui Hristos despre o singură obşte a Bisericii („ca toți una să fie” „precum Noi una 
sântem”) li se pare o deformare şi desfigurare, pierzându-şi astfel înțelesul ființial. 

Creştinismul fără Biserică, aşa-zisul Creştinism „evanghelic”, ca şi feluritele uniuni 
mondiale ale studenților, nu sânt nimic altceva decât o înjosire şi deformare a cugetului lui 
Hristos despre Biserică, ucigând orice autentică viață bisericească creştină plină de har. 

Dar oare să fie lucrurile despre care tocmai am vorbit singurul fenomen ce dă mărturie 
despre insuficienta înțelegere contemporană a legăturii de neîntrerupt dintre Creştinism şi 
Biserică? Această lipsă de înțelegere o întâlnim la fiecare pas. Şi totuşi, oameni care abia de se 
gândesc la Dumnezeu, abia interesați de problemele religioase, care încearcă să-şi întemeieze 
viața fără pic de credință vie, socotesc că este de datoria lor să se pronunţe în privința 
Creştinismului. lar cuvintele lor, fireşte, sună vădit fals şi fățarnic. 

Nu am întâlnit până acum un deplin şi fățiş dispreț față de Creştinism - această limită nu a 
fost atinsă decât de vreo câţiva „asupriți de diavolul” (Fap. 10, 38), aşa-zişii „progresişti” (dacă, 
fireşte, socotim progres calea către iad). 

Repetăm, omul obişnuit, „de pe stradă”, vorbeşte de obicei despre Creştinism cu o anume 
doză de respect: „Creştinismul, da, desigur, este o învățătură înaltă şi măreață. Cine ar putea 
contesta acest lucru?” Cu această aprobare la repezeală se vorbeşte despre Creştinism, dar, în 
acelaşi timp, se pare că se consideră un semn de bun gust a fi într-o oarecare opoziţie, adesea 
chiar inconştientă, cu tot ce ţine de Biserică. 


ai On&,“Călăuza”, ziar de la sfârşitul sec. XIX, care dezbătea criza socială, spirituală şi morală din Rusia şi pleda pentru 
reîntoarcerea la adevărata credinţă şi tradiție rusească. (N. trad. engl.) 

În sufletul multora reuşeşte oarecum să coexiste un anumit respect față de Creştinism, cu 
disprețul față de Biserică. Astfel de oameni nu se sfiesc defel să se numească Creştini, dar nu 
vor să audă de Biserică şi se ruşinează să arate prin ceva o oarecare conştiinţă bisericească. 
Oameni care, potrivit certificatului de naştere, sânt „de credință Ortodoxă”, arată cu degetul 
realele şi, mai adeseori, închipuitele neajunsuri ale vieții bisericeşti. 

Ei nu se mâhnesc pentru aceste neajunsuri, după cum cere porunca apostolului: „Şi de 
pătimeşte un mădular, pătimesc toate mădulările dimpreună” (1 Cor. 12, 26). Ba dimpotrivă, 
arată o bucurie răutăcioasă. 

În aşa-zisa presă „progresistă” sânt mulți oameni care-şi câştigă pâinea exclusiv din 
ponegrirea aşezămintelor Bisericii şi reprezentanților ierarhiei bisericeşti. Ponegrirea a tot ce 
ține de Biserică a devenit acum, pentru unii, doar un negoț profitabil. Şi totuşi mulți se grăbesc 
să creadă aceste minciuni notorii fără nici o şovăire. Oamenii lipsiți de bunătate, auzind ceva 
rău despre vrăjmaşii lor, se reped să creadă totul despre răutatea lor, temându-se ca răul 
acestora să nu se dovedească neadevărat. 

Este exact ceea ce se poate vedea mereu la oameni în relaţia lor cu Biserica. Astfel, vedem 
din nou cât de larg răspândită este ideea despărțirii Creştinismului de Biserică: oamenii se 
socotesc creştini, dar nici nu vor să audă de Biserică. 

În mediile foarte îndepărtate de credinţă în general, există o neînchipuit de mare confuzie 
între noțiuni. Când oameni aflați departe de Biserică încep să o judece, se vede limpede că nu au 
absolut nici o idee despre esenţa Creştinismului şi a Bisericii, şi astfel înseşi virtuțile Bisericii le 
apar drept lipsuri. 

De pildă, câte răbufniri de oarbă vrăjmăşie împotriva Bisericii a stârnit moartea lui Tolstoi 
(adică refuzul Bisericii de a-l înmormânta)! Dar este oare vinovată Biserica pentru faptul că 
Tolstoi a părăsit-o, făcându-se vrăjmaşul ei vădit şi primejdios? 

lată, el însuşi s-a rupt de Biserică, de societatea ei văzută, socotindu-o chiar a fi un 
aşezământ dăunător. Dacă Biserica ar fi păstrat asemenea mădulare, oare nu ar fi însemnat că 
Biserica se tăgăduieşte pe sine? Deci care este rostul tuturor atacurilor împotriva Bisericii din 
presă, de la întruniri şi din convorbiri? Rațiunea refuză să înțeleagă toate acestea. Este cu totul 
imposibil să afli măcar şi cea mai mică urmă de rațiune în cuvântările pe care le auzi şi în 
acțiunile despre care citeşti. 

Orice partid politic îşi rezervă dreptul de a exclude pe membrii care au trădat concepțiile 
partidului şi au început să se comporte într-un mod dăunător partidului. Numai Biserica 
Ortodoxă, din nu ştiu ce pricină, nu poate să-l excludă pe cel ce a plecat singur din ea şi s-a 
făcut vrăjmaşul ei. Dar cine s-ar apuca să facă reproşuri sau să ocărască pe vreun social- 
democrat sau cadet fiindcă au întrerupt legăturile cu unul din foştii membrii şi l-au denunțat în 
mod public după ce acesta a trecut în tabăra monarhiştilor? 

Da, am văzut oarba şi absurda răbufnire a răutăţii sataniceşti împotriva Sfintei Biserici; dar 
cel mai trist este faptul că mulți au lovit Biserica în numele Creştinismului. Am citit de mii de 
ori cuvintele: „lată, l-au excomunicat pe Tolstoi, dar oare nu era el un adevărat creştin?” Uitând 
toată hula lui Tolstoi şi tăgăduirea lui Hristos, Dumnezeu-omul, asemenea discursuri sânt 
repetate de oameni în mod vădit sinceri, şi nu de către mincinoşii profesionişti ai ziarelor. 

Din nou întâlnim ideea, adânc înrădăcinată în cugetele contemporanilor, a putinţei unui 
anume „adevărat Creştinism” lipsit de Biserică sau chiar cu totul ostil ei. Cum ar fi fost cu 
putință aşa ceva, dacă ideea de Biserică ar fi fost limpede şi nu ar fi fost înlocuită de alte valori 
cu totul de neînțeles şi nedesluşite? 

Şi-ar putea închipui cineva că, în vremurile apostolice, Biserica Creştină ar fi fost supusă 
vreunui reproş din partea păgânilor fiindcă a excomunicat pe unii membri nevrednici, de pildă 
pe eretici? Cu toate acestea, în primele veacuri excluderea din Biserică era cea mai obişnuită 
măsură a disciplinei bisericeşti şi toți o socoteau deplin legiuită şi foarte folositoare. 

De ce se întâmpla astfel? Fiindcă pe atunci Biserica era văzută ca o valoare limpede şi bine 
definită, ca Biserică, iar nu ca un oarecare „Creştinism”. În vremea aceea nu era loc pentru 
gândul absurd că Creştinismul este un lucru iar Biserica un altul, ca şi cum Creştinismul ar fi cu 
putință separat de Biserică. 

Pe atunci, duşmănia față de Biserică era şi duşmănie împotriva Creştinismului. 
Animozitatea față de Biserică, în numele unui presupus Creştinism, este doar un produs al 
tristelor noastre vremuri. 

Când Creştinismul a apărut în ochii lumii ca Biserică, această „lume” a înţeles limpede şi a 
recunoscut fără să vrea că Biserica şi Creştinismul sânt unul şi acelaşi lucru. Acum el nu mai 
este Biserică; o asemenea definiție precisă pare să nu mai ajungă şi unitatea Bisericii nu este 
dorită. Acum toți sânt puşi pe acelaşi plan, atât noi (cei din Biserică), cât şi cei care cer ei înşişi 
să fie excomunicați. 

Se poate spune că într-adevăr nu mai există disciplină bisericească: nimic nu mai este 
obligatoriu pentru intelectualitatea laică — nici mersul la dumnezeieştile slujbe, nici spovedania, 
nici Sfânta Împărtăşanie. Astfel că Biserica nu are rânduieli clare şi bine definite care să o 
osebească de „cei din afară”. 

Uneori pare că întreaga noastră Biserică este în risipire, ca într-un fel de neorânduială. 
Nimeni nu poate spune cine este de-al nostru şi cine este vrăjmaş. Asupra cugetelor domneşte 
un fel de anarhie. Au apărut prea mulți „învăţători” şi s-a petrecut o „dezbinare în trupul” 
Bisericii (cf. 1 Cor. 12, 25). Episcopii Bisericii din vechime învățau din „locul cel înalt”. Acum, 
cel ce spune despre sine că este abia în pridvor sau „lângă zidurile bisericii”, se socoteşte totuşi 
îndreptățit să înveţe întreaga Biserică, inclusiv pe ierarhi. Aceşti oameni îşi adună şi îşi 
alcătuiesc toate părerile despre problemele bisericeşti din „cearşafurile publice” (cum numea 
Mitropolitul Filaret ziarele), unde articolele despre cele bisericeşti sânt scrise de preoți răspopiți 
şi de tot felul de oameni ce s-au lepădat de Biserică, sau de către batjocoritori obraznici (cum se 
prevede în 2 Pt. 3, 3), oameni ce nu au legătură cu Biserica şi nu simt față de ea nimic altceva 
decât duşmănie, ca de exemplu evreii. 

Într-un asemenea noian de confuzie mulți se întreabă deja: „Unde este Biserica?” 

lată de ce în vremea noastră există o mulțime de felurite şi fantastice „căutări”. În 
vremurile apostolice, cei ce căutau mântuirea sufletelor lor se îndreptau spre Biserică, 
îndepărtându-se de cei din afară, care nu îndrăzneau să-i tulbure. Atunci nu se punea 
întrebarea: „Unde este Biserica?” Ea era o valoare clară şi bine definită, bine osebită de tot ce nu 
era bisericesc. Acum între Biserică şi „lume” se află un fel de treaptă intermediară şi nu mai 
există acea separare clară: Biserica şi ceea ce este în afara Bisericii. 

Există de asemenea un fel de Creştinism nedefinit, şi chiar ceva ce nu este Creştinism, ci o 
religie generală şi abstractă. Aceste concepte vagi despre Creştinism şi despre religie au 
întunecat lumina Bisericii, încât ea abia de mai este zărită de către cei ce caută, şi tocmai de 
aceea se întâmplă ca adeseori „căutarea” să dea în „rătăcire”. 

lată pricina pentru care în zilele noastre sânt atât de mulţi „cei pururea învățând-se, şi 
niciodată putând la cunoştinţa adevărului să vie” (2 Tim. 3, 7). Am putea zice că a apărut un 
nou sport, acela al „căutării de dumnezeu”. „Căutarea lui Dumnezeu” a devenit scop în sine, iar 
dacă eforturile acelor oameni ar fi vreodată încununate de succes, ei s-ar simţi foarte nefericiți şi 
îndată s-ar întoarce cu aceeaşi osârdie, preschimbându-se din „căutători de Dumnezeu” în 
„luptători de Dumnezeu” (theomahi). 

Mulţi oameni chiar îşi fac un nume din sportul „căutării de dumnezeu”. Ne amintim aspra 
osândire a Episcopului Mihail (Gribanovki) adresată tuturor acestor „căutători”. „Ei caută”, 
spunea el, „fiindcă şi-au pierdut toate principiile; şi căutând unele mai bune, cele mai puțin 

bune profită de confuzie şi înşală fără mustrări de conştiinţă: căci ce fel de conştiinţă poate fi 
atunci când nimeni nu ştie ce este adevărat, ce este bun, ce este rău. "118 

Cei ce au o înţelegere aproximativă a religiei şi Creştinismului nu fac decât să îndepărteze 
pe mulți de la adevăr, fiindcă pentru cel ce caută în chip sincer pe Dumnezeu aceştia sânt 
adevărate ispite. Mulţi se alătură căii acestor căutători înfocaţi, dar foarte mulți nu reuşesc să 
ajungă cu bine până la capăt. Un procent semnificativ dintre ei rămân „rătăcind împrejurul 
ispitelor”, neaflând blagoslovita pace. 

În sfârşit, în acest tărâm de semi-lumină, de semi-adevăr, în acest tărâm al lipsei de 
înțelegere şi al nedefinitului, în această „lume nedesluşită şi netocmită”, însuşi sufletul decade, 
se face slab şi tot mai puţin primitor pentru însuflarea dată de har. 

Un astfel de suflet va încerca să caute chiar şi când găseşte. Astfel se zămisleşte un jalnic 
tip de „leneş religios”, cum îl numea Dostoievski. 

Starea de lucruri pomenită mai sus impune o deosebită răspundere asupra tuturor 
mădularelor Bisericii din vremea noastră. Cei ce sânt mădularele Bisericii sânt foarte vinovați, 
prin faptul că nu izbutesc să arate calea în chip limpede, şi mult prea sărăcăcios luminează cu 
pilda lor punctul final la care trebuie să ajungă cei ce caută. Acest punct final nu este înțelegerea 
abstractă a Creştinismului, ci tocmai Biserica Dumnezeului celui Viu. 

După pilda multor oameni ce au urmat chinuitoarea cale a căutării până la capăt, este cu 
putință a socoti că omul se apropie de o pace deplină numai atunci când ajunge să creadă în 
Biserică; când primeşte cu toată ființa ideea de Biserică în aşa fel, încât pentru el despărțirea 
dintre Creştinism şi Biserică să fie de neînchipuit. Atunci începe adevărata pulsație a vieții 
bisericeşti. Omul simte că este o ramură a uriaşului şi mereu înfloritorului copac al Bisericii. El se 
conştientizează pe sine nu ca discipol al unei anume şcoli, ci ca mădular al trupului lui Hristos 
cu Care are aceeaşi viață şi de la Care primeşte această viață. 

Numai cel ce a ajuns a crede în Biserică, cel călăuzit de cugetul Bisericii în aprecierea 
fenomenelor vieţii şi în îndreptarea vieții personale, cel ce a simțit în sine viața Bisericii, acela şi 
numai acela este pe calea cea bună. Mare parte din ceea ce până atunci părea nedesluşit şi neclar 
devine vădit şi clar. Este un lucru deosebit de preţios că, în vremuri de generală nestatornicie, 
de rătăcire dintr-o parte în alta, de la dreapta la stânga şi de la stânga la dreapta, fiece om cu 
cugetul Bisericii se simte aşezat pe o stâncă tare, veche de multe veacuri, pe care o simte 
neclătită sub picioarele sale. 

Duhul lui Dumnezeu trăieşte în Biserică. Nu este o teză uscată şi dogmatică, păstrată 
numai din respect față de ceea ce este vechi. Nu, acesta este chiar adevărul; adevărul ce poate fi 
trăit şi cunoscut de către tot cel ce s-a pătruns de conştiinţa Bisericii. Graiul omenesc nu poate să 
vorbească decât vag şi neclar despre această viață plină de har. 

Sfântul Ilarie din Poitiers avea dreptate să spună că „virtutea osebitoare a Bisericii este 
aceea că ea se face uşor de înțeles de îndată ce o primeşti”11?. 

Cel ce are o viaţă bisericească ştie ce este viața bisericească; el nu are nevoie de dovezi. Dar 
pentru cel ce nu o are, ea este ceva ce nu se poate dovedi. 

Pentru un mădular al Bisericii, țelul vieții sale întregi trebuie să fie necontenit acela de a se 
uni din ce în ce mai mult cu viața Bisericii şi, în acelaşi timp, să propovăduiască altora despre 
Biserică, neînlocuind-o cu Creştinismul, neînlocuind viața cu o învățătură uscată şi abstractă. 

Prea adeseori se vorbeşte despre insuficiența vieţii în Biserică, despre „reînsuflețirea” 
Bisericii. Toată această discuţie este greu de înțeles şi sântem foarte înclinați a o socoti cu totul 
fără noimă. Viaţa în Biserică nu poate niciodată să se împuțţineze, fiindcă Duhul Sfânt locuieşte 
în ea până la sfârşitul veacurilor. 


18 Scrisorile răposatului Mihail, episcop de Tavra, Simferopol, 1910, p. 178. 
1 De Trinitate, VIII, 4. 

În Biserică este viață, şi numai oamenii neîmbisericiți nu observă această viață. Viaţa 
Duhului lui Dumnezeu este de neînțeles pentru omul ce pricepe doar cu mintea; ba îi poate 
părea chiar nebunească, fiindcă ea este accesibilă numai omului ce pricepe cu duhul. Oamenii 
cu un mod de gândire mai sentimental primesc mai rar simțământul unei vieți bisericeşti 
conştiente; totuşi există şi acum oameni cu inimă simplă şi viață cucernică care trăiesc 
necontenit cu simțământul acesta al vieții îmbelşugate şi pline de har din Biserică. Atmosfera 
vieții şi a însuflării bisericeşti se simte mai cu osebire în mănăstiri. 

Cei ce vorbesc de insuficiența vieții în Biserică se referă de obicei la neajunsurile 
administraţiei bisericeşti, la miile de acte, etc. Însă pentru toţi cei ce înţeleg în chip autentic viața 
Bisericii este limpede ca bună ziua că toate aceste cancelarii şi edictele lor nu afectează defel 
profunzimea vieţii bisericeşti. Râul adânc al vieții îmbelşugate şi pline de har curge tot mai 
spornic şi dă de băut oricui doreşte să-şi potolească setea duhovnicească. Acest râu nu poate fi 
stăvilit cu „hârtii”. 

Nu, nu despre insuficiența vieţii în Biserică trebuie vorbit, ci despre insuficiența conştiinţei 
bisericeşti în noi. Mulţi duc o viață bisericească fără ca măcar să-şi dea bine seama de acest fapt. 
Dar chiar dacă trăim în chip conştient o viață bisericească, prea puțin propovăduim 
blagosloveniile acestei vieți. Cu cei din afară discutăm de obicei doar despre adevărurile 
creştine, uitând de viața bisericească. Se poate întâmpla uneori ca şi noi să înlocuim Biserica cu 
Creştinismul, viața cu teoria abstractă. 

Din nefericire, noi înşine prețuim prea puţin Biserica noastră şi marea binecuvântare a unei 
vieți bisericeşti. Nu ne mărturisim cu cutezanţă, în chip limpede şi hotărât credința în Biserică. 
Deşi credem în Biserică, parcă mereu ne cerem iertăciune pentru faptul că încă credem în ea. 
Citim articolul al nouălea din Simvolul Credinței fără nici o bucurie deosebită, şi poate chiar cu 
un simțământ de vinovăţie. 

Omul cu conştiinţă bisericească se confruntă azi cu exclamaţia poemului în proză al lui 
Turgheniev: „Încă mai crezi? Se vede că eşti un om cu totul înapoiat!” Şi câți oare au destulă 
îndrăzneală ca să mărturisească cu vitejie: „Da, cred întru Una, Sfântă, Sobornicească şi 
Apostolicească Biserică, aparțin Sfintei Biserici Ortodoxe, şi deci sânt omul cel mai înaintat, căci numai 
în Biserică este cu putință să ai viața cea nouă pentru care Fiul lui Dumnezeu a venit pe pământul cel 
păcătos; numai în Biserică poți ajunge la măsura vârstei plinirii lui Hristos — deci numai în Biserică este 
cu putință adevăratul progres!” 

Cel mai adesea, la întrebarea „Au nu cumva şi tu eşti din ucenicii lui Hristos?” sântem 
înclinați a răspunde: „Nu-L ştiu pre EI”. 

Trebuie deci să socotim ca pe una din nevoile cele mai vitale ale vremii de azi mărturisirea 
deschisă a adevărului de netăgăduit că Hristos a făurit tocmai Biserica şi că este absurd să 
separi Creştinismul de Biserică şi să vorbeşti de vreun oarecare Creştinism separat de Sfânta 
Biserică a lui Hristos. 

Acest adevăr, credem noi, va lumina pentru mulți țelul final al drumului istovitoarei lor 
căutări; el le va arăta, nu printr-o învățătură fără de viaţă, ci prin viața Bisericii, unde se pot cu 
adevărat „trezvi din laţul diavolului, care i-a prins spre a lui voie” (2 Tim. 2, 26). Acest adevăr 
ne va ajuta şi pe noi să identificăm viața Bisericii şi „să adunăm pre despărțiții” copii ai Bisericii, 
ca toți una să fie, aşa cum S-a rugat Domnul lisus Hristos înainte de patima Sa. 

Vom încheia cuvântul nostru cu o pildă de felul celor folosite de Sfinţii Părinți. 

Biserica este ca un stejar uriaş, iar omul din afara Bisericii ca o pasăre în vijelie. Vedeţi cum 
se luptă nefericita pasăre, cât de zbuciumat este zborul ei? Ba zboară în sus, ba se întoarce în jos, 
înaintează puțin, apoi este întoarsă mult înapoi. Aşa este şi omul purtat de vânturile 
mincinoasei învățături. Dar la fel cum pasărea îşi află odihna în crengile dese ale copacului şi 
priveşte liniştită din adăpostul ei furtuna tot mai furioasă, aşa şi omul îşi află pacea când 
aleargă la Biserică. Din liniştitul său adăpost el priveşte la oamenii înrăiți, copleșiți de furtuna 

din afara Bisericii, care întârzie a-şi afla adăpost sub îmbelşugatul ei har. Şi se roagă Domnului: 
„uneşte pre dânşii cu Sfânta Ta sobornicească şi apostolicească Biserică, ca şi aceştia, împreună 
cu noi, să slăvească Preacinstitul şi de mare cuviință numele lui Dumnezeu, cel lăudat întru 


Sfânta Treime”. 

Cuvântul traducătorilor 
în limba engleză” 


„Mulţi vor veni în numele Meu ... şi pre mulți vor înşela. Vedeţi să nu vă înşele cineva” 
(Mc. 13, 6 şi 5). 

Niciodată până acum nu au apărut atâtea mişcări şi învățături felurite care să se pretindă a 
fi „ale lui Hristos”, şi nici nu a venit cândva vreuna cu asemenea filosofii convingătoare şi 
sloganuri ameţitoare precum „mişcarea ecumenică”. Este greu să dai în vileag acest 
„ecumenism” fără a fi etichetat drept „duşman al păcii” sau „duşman al unităţii şi frățietății 
omenirii”. Însă această „mişcare ecumenică” nu este nimic mai puţin decât o unire a tuturor 
forțelor care, numindu-se „creştine”, au războit necontenit Biserica lui Hristos — e vorba de 
Protestantism. 

Protestantismul este fiica Romei, zămislit în pântecele ei de feluriți învățători, îndeosebi în 
veacul al şaisprezecelea. Cei dintâi învăţători-filosofi protestanți şi-au dat seama de existența 
unor mari rătăciri în Romano-Catolicism, fiind conştienţi că Roma este doar un simulacru al 
Bisericii lui Hristos. Însă, răzlețindu-se de Roma, ei n-au căutat cu stăruință să afle adevărata 
Biserică, deşi Sfânta Scriptură îi încredințase că aceasta avea să se afle neclătită şi neştirbită. 
Dimpotrivă, aceşti noi învăţători, urmând Corinthenilor,!?! au pornit să-şi făurească propriile 
„adevăruri” şi dogme, fie adăogând câte ceva învățăturilor Sfinţilor Apostoli, fie scoțând câte 
ceva din ele şi schimonosind înţelesul Sfintelor Evanghelii. 

După veacuri de degenerare, plutind în derivă de la o doctrină la alta, cu nenumărate 
schisme şi, cu diferite măsuri de fanatism, dezlănțuindu-se împotriva Bisericii lui Hristos şi 
luptându-se unele cu altele, feluritele secte protestante au început a căuta o oarecare unitate, o 
punere laolaltă a ereziilor lor sub un trup central. Acest trup este „Mişcarea Ecumenică”, 
Consiliul Mondial al Bisericilor. 

Ceea ce face ca această mişcare şi organizațiile legate de ea să fie atât de primejdioase este 
faptul că lucrează cu atâta subtilitate încât chiar unii dintre întâi-stătătorii creştin-ortodocşi, cu 
anumite lacune în ecleziologie, care participau la şedinţele mişcării doar ca observatori, au ajuns 
curând să fie prinşi în plasa ei atât de strâns încât acum nu mai pot scăpa decât cu mare 
greutate. 

Cei mai mulți dintre aceşti întâi-stătători ortodocşi au încetat de fapt să mai fie creştini 
ortodocşi şi au intrat cu tot sufletul în rândurile ereticilor protestanți, străduindu-se acum „să 
înşale, de va fi cu putință, şi pre cei aleşi” (Mt. 24, 24). 

Fără îndoială, Biserica din Rusia a „fugit în pustie”122. Dumnezeu a dus pe Israil în robia 
Egiptului tocmai spre a izbăvi credincioşii de căderea în idolatrie. Oare nu la fel se petrece acum 
cu Biserica — nu numai în Rusia, ci în întreaga lume creştin-ortodoxă? Realitatea este atât de 
amenințătoare, şi de o însemnătate atât de covârşitoare, încât fiece creştin ortodox trebuie să o ia 
în seamă; şi tot ce este înțelepciune strigă tuturor cu glas mare să afle ce oare se petrece şi de ce, 
şi unde anume se găseşte fiecare față de toate aceste lucruri. 

În această privință există două cărți de o însemnătate covârșitoare, ce ar trebui citite de tot 
creştinul ortodox: Creştinismul sau Biserica?, de Sfântul Sfinţitul Ilarion, Noul Mucenic, şi 
Împotriva mincinoasei uniri, de Dr. Alexandru Kalomiros. 


120 Acest text a apărut ca prefață a traducerii în limba engleză CHRISTIANITY OR THE CHURCH?, by Holy New-Martyr 
Archbishop Ilarion (Troitsky), Holy Trinity Monastery, Jordanville, New York, USA, 1985. 

12! Vezi Sfântul loan Gură de Aur, Tâlcuiri la Epistola Întâi către Corintheni, Cuvântul 1, Introducere. 

122 Este vorba de perioada comunistă, când a fost scrisă această prefaţă. (N. tr.) 

Arhiepiscopul Ilarion a scris la începutul acestui veac!?%, chiar înainte de marile grozăvii 
ale Primului Război Mondial şi de încă mai marile grozăvii ale Revoluţiei Bolşevice. Tot pe 
atunci, slabele şi dezbinatele culte protestante, care mai nainte atacaseră Biserica lui Hristos cu 
mincinoasele lor învățături doar ca nişte viruşi izolaţi, au început a se uni laolaltă în ceea ce va 
deveni mai apoi Consiliul Mondial al Bisericilor, spre a ataca Sfânta Biserică ca „un front 
comun”. Mireasa lui Antihrist se făurea ea însăşi, şi „începătura durerilor” (Mt. 24, 8)! sta gata 
să izbucnească. 

Cu toate acestea, lucrarea de față ne vorbeşte tot aşa de limpede şi de adânc precum în 
1912 — rostind întocmai acelaşi avertisment şi mesaj. Ceea ce era greşit atunci este greşit şi azi — 
numai că azi este cu mult mai rău. Lupta la care Arhiepiscopul mucenic ne chema atunci este 
aceeaşi pe care trebuie să o ducem şi azi — numai că azi este cu mult mai crâncenă. 

Fie ca tot cel ce caută adevărata Biserică a lui Hristos în labirintul a ceea ce se pretinde a fi 
Ortodoxie, dar adeseori este departe de ea, să țină minte un lucru: Biserica, Mireasa lui Hristos, 
e îmbrăcată în straie preaalese, dar nici un veşmânt nu este mai minunat decât acela că Ea a 
rămas în credinţa Sfinţilor Mucenici. Nu numai a Mucenicilor din vremea Împărăției Romanilor 
şi a Noilor Mucenici din vremea Împărăției Turceşti, ci şi a Sfinților Noilor Mucenici de sub 
comunism. 

Prin aceasta veți recunoaşte adevărul Sfintei Biserici a lui lisus Hristos, ca şi prin tot ceea 
ce Sfântul Arhiepiscop Ilarion, Noul Mucenic, ne-a învăţat în scrierile lui. 

Slavă lui Dumnezeu pentru martorii şi trimişii Lui! 

Traducătorii 

123 Adică la începutul veacului al XX-lea. (n. tr.) 
124 Vezi Tatinosudewv ByOyuyazo de Păr. Alexander Kolesnikov. 

